dwar il-proposta għal regolament tal-Parlament Ewropew u tal-Kunsill dwar l-Istatistiċi Ewropej

Kumitat għall-Affarijiet Ekonomiċi u Monetarji

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-proposta għal regolament tal-Parlament Ewropew u tal-Kunsill dwar l-Istatistiċi Ewropej

(Proċedura ta' kodeċiżjoni: l-ewwel qari)

Il-Parlament Ewropew ,

– wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2007)0625 ),

– wara li kkunsidra l-Artikolu 251(2) u l-Artikolu 285 tat-Trattat KE, skont liema artikoli l-Kummissjoni ppreżentat il-proposta lill-Parlament ( C6‐0346/2007 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Affarijiet Ekonomiċi u Monetarji ( A6‐0349/2008 ),

Japprova l-proposta tal-Kummissjoni kif emendata;

Jitlob lill-Kummissjoni biex terġa' tirreferi l-kwistjoni lill-Parlament jekk ikollha l-ħsieb li temenda l-proposta b'mod sustanzjali jew li tibdilha b'test ġdid;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Proposta għal regolament

Ċitazzjoni 4 a (ġdida)

Test propost mill-Kummissjoni

Wara li kkunsidra l-opinjoni tal-Bank Ċentrali Ewropew,

Ġustifikazzjoni

L-Artikolu 253 tat-Trattat jgħid li r-regolamenti adottati b'mod konġunti mill-Parlament Ewropew u mill-Kunsill għandhom jirreferu għal kwalunkwe opinjonijiet li kien hemm bżonn li jinkisbu skont it-Trattat.

L-opinjoni tal-Bank Ċentrali Ewropew, għalhekk, għandha tissemma' fiċ-ċitazzjoni.

Proposta għal regolament

Premessa 4 a (ġdida)

Test propost mill-Kummissjoni

(4a) Meta jitqies it-tqassim tal-piż finanzjarju bejn il-baġits tal-Unjoni Ewropea u tal-Istati Membri fir-rigward tal-implimentazzjoni tal-programm tal-istatistika, il-Komunità għandha wkoll, f'konformità mar-Regolament tal-Kunsill (KEC Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej, tagħmel kontribuzzjonijiet finanzjarji deċiżi mill-Kummissjoni lill-awtoritajiet nazzjonali biex tintlaħaq iż-żieda fl-ispejjeż li jistgħu jiġġarrbu fit-twettiq tal-azzjonijiet tal-istatistika diretti b'mod temporanju.

1 ĠU L248, 16.9.2002, p.

Proposta għal regolament

Premessa 10 a (ġdida)

Test propost mill-Kummissjoni

(10a) Sabiex ikunu allinjati kunċetti u metodoloġiji fl-istatistiċi, għandha tiġi żviluppata koperazzjoni adegwata interdixxiplinarja mal-istituzzjonijiet akkademiċi.

Proposta għal regolament

Test propost mill-Kummissjoni

(11) L- operar tal-ESS għandu bżonn ukoll jiġi rivedut minħabba li metodi ta' żvilupp, produzzjoni u disseminazzjoni aktar flessibbli tal-Istatistiċi Ewropej kif ukoll prijorità ċara ta' stabbiliment hija meħtieġa sabiex jitnaqqas il-piż ta' dawk li jwieġbu u tittejjeb id-disponibbiltà tal-Istatistiċi Ewropej.

'L-Istrateġija Ewropea għall-Istatistiċi' ġiet imfassla b'dan l-iskop.

(11) L- operat tal-ESS għandu bżonn ukoll jiġi rivedut minħabba li metodi ta' żvilupp, produzzjoni u disseminazzjoni aktar flessibbli tal-Istatistiċi Ewropej kif ukoll prijorità ċara ta' stabbiliment huma meħtieġa sabiex jitnaqqas il-piż ta' dawk li jwieġbu u l-membri tal-ESS kif ukoll tittejjeb id-disponibbiltà tal-Istatistiċi Ewropej.

Ġustifikazzjoni

It-tnaqqis tal-piż fuq l-istituti nazzjonali tal-istatistika wkoll jikkostitwixxi objettiv mill-proposta tal-Kummissjoni u, bħala konsegwenza, għandu jissemma' wkoll.

Proposta għal regolament

Premessa 14 a (ġdida)

Test propost mill-Kummissjoni

(14a) Fl-istess waqt, għandha tingħata attenzjoni partikulari għal trattament koerenti tal-karatteristiċi li huma suġġetti għal diversi stħarriġ.

Għal dan il-għan għandhom jinħolqu gruppi ta' ħidma interdixxiplinari.

Ġustifikazzjoni

Bħalissa l-istatistiċi mhumiex żviluppati biżżejjed b'mod interdixxiplinari, b'tali mod li f'ħafna każi diversi gruppi ta' ħidma fuq l-istatistika jistudjaw l-istess suġġetti minn perspettivi li spiss ikunu jixtiebhu ħafna.

Għalhekk huwa mixtieq li jsir allinjament tal-kunċetti u jkun hemm aktar kooperazzjoni interdixxiplinari.

Proposta għal regolament

Test propost mill-Kummissjoni

(15) L-ambjent regolatorju mtejjeb propost għall-Istatistiċi Ewropej għandu b'mod partikolari jirrispondi għall-bżonn li jiġi minimizzat il-piż tar-rispons fuq in-negozji u jikkontribwixxi għall-għan aktar ġenerali ta' tnaqqis tal-piżijiet amministrattivi li jfiġġu fuq livell Ewropew, skont il-Konklużjonijiet tal-Presidenza tal-Kunsill Ewropew tat-8 u 9 ta' Marzu 2007; madankollu, ir-rwol importanti li għandhom l-awtoritajiet nazzjonali fl-imminimizzar tal-piżijiet fuq in-negozji Ewropej fuq livell nazzjonali għandu jkun enfasizzat.

(15) L-ambjent regolatorju mtejjeb propost għall-Istatistiċi Ewropej għandu b'mod partikolari jirrispondi għall-bżonn li jiġi minimizzat il-piż tar-rispons fuq min iwieġeb l-istħarriġ u jikkontribwixxi għall-għan aktar ġenerali ta' tnaqqis tal-piżijiet amministrattivi li jfiġġu fuq livell Ewropew, skont il-Konklużjonijiet tal-Presidenza tal-Kunsill Ewropew tat-8 u d- 9 ta' Marzu 2007; madankollu, l-irwol importanti li għandhom l-awtoritajiet nazzjonali fl-imminimizzar tal-piżijiet fuq in-negozji Ewropej fuq livell nazzjonali għandu jkun enfasizzat.

Ġustifikazzjoni

Entitajiet oħra għajr in-negozji huma suġġetti għall-obbligu li jipprovdu l-informazzjoni.

Ir-regolament għandu jfittex li jimminimizza l-piż fuqhom bħal fuq in-negozji.

Proposta għal regolament

Test propost mill-Kummissjoni

(16) Sabiex tissaħħaħ il-fiduċja fl-Istatistiċi Ewropej l-awtoritajiet tal-istatistika jridu jgawdu minn indipendenza professjonali u jiżguraw l-imparzjalità u kwalità għolja fil-produzzjoni tal-Istatistiċi Ewropej, skont l-Artikolu 285(2) tat-Trattat u billi jittieħed kont tal-Prinċipji Fundamentali tal-Istatistiċi Uffiċjali adottati mill-Kummissjoni Ekonomika tan-Nazzjonijiet Uniti għall-Ewropa fil-15 ta' April 1992 u l-Kummissjoni Ekonomika tan-Nazzjonijiet Uniti fl-14 ta' April 1994 kif ukoll il-prinċipji stabbiliti fil-Kodiċi ta' Prattika tal-Istatistiċi Ewropej approvati mill-Kummissjoni fir-Rakkomandazzjoni dwar l-indipendenza, l-integrità u l-affidabbiltà tal-awtoritajiet statistiċi nazzjonali u tal-Komunità.

(16) Sabiex tissaħħaħ il-fiduċja fl-Istatistiċi Ewropej l-awtoritajiet tal-istatistika nazzjonali f'kull Stat Membru u l-awtorità tal-istatistika tal-Komunità fil-Kummissjoni għandhom igawdu minn indipendenza professjonali u jiżguraw l-imparzjalità u kwalità għolja fil-produzzjoni tal-Istatistiċi Ewropej, skont il-prinċipji stabbiliti fl- Artikolu 285(2) tat-Trattat kif ukoll fil-prinċipji elaborati ulterjorment fil- Kodiċi ta' Prattika tal-Istatistiċi Ewropej imħaddna mill-Kummissjoni fir-Rakkomandazzjoni dwar l-indipendenza, l-integrità u r-responsabilità diretta tal-awtoritajiet statistiċi nazzjonali u tal-Komunità fil-25 ta' Mejju 2005.

Il-Prinċipji Fundamentali tal-Istatistiċi Uffiċjali adottati mill-Kummissjoni Ekonomika tan-Nazzjonijiet Uniti għall-Ewropa fil-15 ta' April 1992 u mill-Kummissjoni tal-Istatistika tan-Nazzjonijiet Uniti fl-14 ta' April 1994, għandhom jitqiesu wkoll.

Proposta għal regolament

Test propost mill-Kummissjoni

(24) L-użu ta' data kunfidenzjali għal għanijiet amministrattivi, legali jew tat-taxxa jew għall-verifika kontra suġġetti statistiċi tad-data għandu jkun projbit strettament.

(24) L-użu ta' dejta kunfidenzjali għal għanijiet li mhumiex esklussivament marbuta mal-istatistika u għall-verifika mal-unitajiet statistiċi għandu jkun projbit strettament.

Proposta għal regolament

Test propost mill-Kummissjoni

F'konformità mal-prinċipju tas-sussidjarjetà u skont l-indipendenza, l-integrità u l-affidabbiltà tal-awtoritajiet nazzjonali u tal-Komunità, l-Istatistiċi Ewropej huma statistiċi relevanti meħtieġa għar-rendiment tal-attivitajiet tal-Komunità Ewropea.

Għandhom jiġu żviluppati, prodotti u mxerrda f'konformità mal-prinċipji statistiċi stabbiliti fl-Artikolu 285(2) tat-Trattat u fl-Artikolu 2 ta' dan ir-Regolament u fi ħdan il-qafas tal-Programm Ewropew tal-Istatistika .

L-Istatistiċi Ewropej għandhom jiġu żviluppati, prodotti u mxerrda f'konformità mal-Programm Ewropew tal-Istatistika u f'konformità mal-prinċipji statistiċi stabbiliti fl-Artikolu 285(2) tat-Trattat u implimentati skont id-dispożizzjonijiet ta' dan ir-Regolament

Ġustifikazzjoni

L-Istatistiċi Ewropej huma maħsuba biex ikopru r-riżultat tal-ftehimiet bejn l-irġiel (ftehimiet volontarji bejn l-Eurostat u l-SM) li mhumiex Liġi tal-Komunità, iżda huma implimentati fil-qafas tal-Programm Statistiku li jdum 5 snin li huwa adottat mill-PE u l-Kunsill.

Proposta għal regolament

Test propost mill-Kummissjoni

(a) 'indipendenza professjonali' li tfisser li l-istatistiċi għandhom ikunu prodotti b'mod indipendenti, ħielsa minn kull pressjoni politika jew gruppi ta' interess partikolarment fir-rigward l-għażla ta' tekniċi, definizzjonijiet, metodoloġiji u sorsi li jridu jintużaw, u ż-żmien u l-kontenut tal-forom kollha tat-tixrid.

(a) 'indipendenza professjonali' tfisser li l-istatistiċi għandhom ikunu żviluppati, prodotti u mxerrda b'mod indipendenti, partikolarment fir-rigward tal-għażla ta' tekniċi, definizzjonijiet, metodoloġiji u sorsi li jridu jintużaw, u ż-żmien kif ukoll il-kontenut tal-forom kollha tat-tixrid, ħielsa minn kull pressjoni politika jew gruppi ta' interess jew awtoritajiet nazzjonali jew Komunitarji, mingħajr preġudizzju għar-rekwiżiti istituzzjonali, bħad-dispożizzjonijiet istituzzjonali jew baġitarji nazzjonali jew id-definizzjoni ta' bżonnijiet statistiċi;

Ġustifikazzjoni

Kjarifika tad-definizzjoni 'indipendenza professjonali'.

Proposta għal regolament

Test propost mill-Kummissjoni

(b) 'imparzjalità' li tfisser li l-istatistiċi jridu jiġu żviluppati, prodotti u mxerrda b'mod newtrali, u l-utenti kollha għandhom jingħataw trattament ugwali.

(b) 'imparzjalità' tfisser li l-istatistiċi jridu jiġu żviluppati, prodotti u mxerrda b'mod newtrali, u l-utenti kollha għandhom jingħataw trattament ugwali, b'mod partikulari fir-rigward tal-aċċess simultanju tagħhom għall-istatistiċi;

Ġustifikazzjoni

L-aċċess simultanju tal-utenti kollha għat-tagħrif tal-istatistika huwa element fundamentali tal-liġi tal-istatistika moderna, li huwa differenti mill-prinċipju ta' qabel li l-organi tal-Istat għandhom igawdu minn aċċess privileġġjat.

Dan għandu jkun ċar ħafna.

Proposta għal regolament

Test propost mill-Kummissjoni

(e) 'kunfidenzjalità tal-istatistiċi' tfisser li l- ħarsien ta' data kunfidenzjali relatata ma' soġġetti uniċi ta' data tal-istatistika li huma miksuba direttament għal skopijiet ta' statistika jew indirettament mill-amministrazzjoni jew sorsi oħra; dan jimplika l-projbizzjoni tal-użu għal skopijiet mhux statistiċi tad-data miksuba jew l-iżvelar tagħhom kontra l-liġi;

(e) 'kunfidenzjalità tal-istatistiċi' tfisser il- ħarsien ta' dejta kunfidenzjali relatata ma' unitajiet uniċi tal-istatistika li huma miksuba direttament għal skopijiet ta' statistika jew indirettament mill-amministrazzjoni jew sorsi oħra; dan jimplika l-projbizzjoni tal-użu għal skopijiet mhux statistiċi tad-dejta miksuba jew l-iżvelar tagħhom kontra l-liġi; B'mod partikulari, id-dejta ma għandhiex tintwera b'tali mod li tippermetti l-identifikazzjoni diretta jew indiretta tal-unitajiet tal-istatistika;

Ġustifikazzjoni

Kjarifika rigward il-pubblikazzjoni tar-riżultati tal-istatistika.

Proposta għal regolament

Artikolu 2 – paragrafu 2 a (ġdid)

Test propost mill-Kummissjoni

Il-prinċipji statistiċi msemmija fil-paragrafu 1 għandhom jiġu elaborati iktar fil-Kodiċi ta' Prattika dwar l-Istatistika Ewropea kif imsemmi fl-Artikolu 6a.

Ġustifikazzjoni

Din l-emenda tenfasizza l-irwol partikulari tal-Kodiċi ta' Prattika tal-Istatistika Ewropea f'dak li jikkonċerna d-definizzjoni tal-prinċipji statistiċi.

Madankollu, ir-referenza għal dan il-kodiċi f'dan l-Artikolu m'għandhiex titqabbel mal-fatt li jiġi rikonoxxut lilu natura kontraenti.

Proposta għal regolament

Test propost mill-Kummissjoni

8. 'data kunfidenzjali' tfisser data użata mill-awtoritajiet nazzjonali u l-Eurostat għal għanijiet tal-istatistika li jippermetti lis- suġġetti tad-data tal-istatistika li jkunu identifikati, direttament jew indirettament, b'hekk tiġi żvelata informazzjoni individwali.

Biex ikun stabbilit jekk sezzjoni ta' statistika hijiex identifikabbli, għandhom jitqiesu l-mezzi kollha li jistgħu jkunu użati b'mod raġonevoli minn terza persuna biex tidentifika s-sezzjoni ta' statistika msemmija;

8. ' dejta kunfidenzjali' tfisser dejta użata mill-awtoritajiet nazzjonali u l-Eurostat għal raġunijiet marbuta mal- istatistika li tippermetti lill-unitajiet tal-istatistika li jkunu identifikati, direttament jew indirettament, biex b'hekk tiġi żvelata informazzjoni individwali.

Ġustifikazzjoni

Sabiex it-test tad-Direttiva jkun konformi mad-Direttiva 95/46/KE.

Referenzi identiċi fil-premessa 24, l-Artikolu 24, 1.e) , u l-artikolu 19 punt 2 a huma emendati.

Proposta għal regolament

Test propost mill-Kummissjoni

Il-Kapijiet tal-NSIs tal-Istati Membri u l-Kummissjoni (l-Eurostat) għandhom jiltaqgħu bħala l-Grupp ta' Sħubija tal-ESS għall-anqas tliet darbiet fis-sena sabiex jipprovdu gwida lill-ESS għall-iżvilupp, il-produzzjoni u t-tixrid tal-Istatistiċi Ewropej skont il-prinċipji tal-istatistika.

imħassar

Ġustifikazzjoni

Fil-fehma tas-Servizz Legali tal-Parlament Ewropew, il-proposta tal-Kummissjoni biex twaqqaf żewġ entitajiet differenti (Kumitat ESS u Grupp ta' Sħubija ESS) biex ikunu inkarigati mill-kwistjonijiet tal-komitoloġija u ma' dawk mhux marbuta mal-komitoloġija ma torbotx legalment.

Għalhekk għandu jkun hemm entità waħda, il-Kumitat ESS, li tkun inkarigata mill-kwistjonijiet kollha tal-komitoloġija u dawk mhux marbuta mal-komitoloġija.

Proposta għal regolament

Test propost mill-Kummissjoni

Il-Grupp ta' Sħubija ESS għandu jeżamina l-kwistjonijiet li ġejjin:

imħassar

(a) il-miżrui għall-iżvilupp, il-produzzjoni u t-tixrid tal-Istatistiċi Ewropej, inkluż Strateġija Ewropea għall-Istatistiċi, il-ġustifikazzjoni tagħhom fuq bażi tal-effettività tan-nefqa, il-mezzi u ż-żmien sabiex jinkisbu, il-piż tar-rappurtar fuq dawk li jwieġbu s-servej;

(b) il-forma bażika tal-Programm Ewropew tal-Istatistika;

(c) l-iżviluppi u l-prijoritajiet fil-Programm Ewropew tal-Istatistika, b'mod partikolari fuq il-bażi tar-rapporti intermedjarji ta' evalwazzjoni stabbilit mill-Kummissjoni (Eurostat) skont l-Artikolu 11(2);

(d) kwistjonijiet rigward il-kunfidenzjalità tal-istatistika;

(e) kwistjonijiet oħra, partikolarment kwistjonijiet marbuta mal-metodoloġija, li jfiġġu mill-istabbiliment jew l-implimentazzjoni tal-programmi tal-istatistika.

Ġustifikazzjoni

Proposta għal regolament

Test propost mill-Kummissjoni

Kodiċi ta' Prattika għall-iżvilupp, il-produzzjoni u t-tixrid tal-Istatistiċi Ewropej għandu jiġi stabbilit mill-Grupp ta' Sħubija ESS u għandu jiġi ppubblikat mill-Kummissjoni.

L-għan tal-Kodiċi għandu jkun li tiġi żgurata l-fiduċja pubblika fl-Istatistiċi Ewropej billi jiġi stabbilit kif l-Istatistiċi Ewropej għandhom jiġu żviluppati, prodotti u mxerrda f'konformità mal-prinċipji tal-istatistika u l-aqwa prattiċi internazzjonali tal-istatistika.

Il-Kodiċi għandu jkun rivedut u aġġornat kif meħtieġ.

imħassar

Ġustifikazzjoni

Ir-Rakkomandazzjoni tal-Kummissjoni COM(2005)0217 diġà kienet stabbiliet kodiċi ta' prattika.

Hu inutli li jiġi introdott kodiċi gdid.

Il-kodiċi ta' prattika attwali għandu jiġi żviluppat iktar, b'konformità ma' l-Artikolu 6 e (ġdid).

Proposta għal regolament

Test propost mill-Kummissjoni

L-NSI ta' kull Stat Membru għandu jkun responsabbli għall-koordinazzjoni tal-attivitajiet kollha fuq livell nazzjonali għall-iżvilupp, il-produzzjoni u t-tixrid tal-Istatistiċi Ewropej.

L-Istati Membri għandhom jieħdu l-miżuri xierqa sabiex jiżguraw l-applikazzjoni ta' din id-dispożizzjoni.

Kull Stat Membru għandu jaħtar entità li tkun responsabbli għall-koordinazzjoni tal-attivitajiet kollha fuq livell nazzjonali għall-iżvilupp, il-produzzjoni u t-tixrid tal-Istatistiċi Ewropej u b'hekk topera bħala l-punt ta' kuntatt għall-Kummissjoni (Eurostat) dwar kwistjonijiet statistiċi.

F'dan ir-Regolament, din l-entità għandha tissemma' bħala l-NSI.

Ġustifikazzjoni

Hu importanti li tissemma' b'mod espressiv l-inizjattiva tal-Kummissjoni bl-għan li tistabbilixxi korrispondent nazzjonali uniku responsabbli biex jagħti l-informazzjoni dwar il-kwistjonijiet tekniċi f'dak li jikkonċerna l-attivitajiet kollha li għandhom jitwettqu.

Fil-livell nazzjonali, ir-responsabilitajiet u l-proċeduri fil-qasam tal-koordinazzjoni se jiġu definiti mill-Istati Membri, b'konformità mal-prinċipju ta' sussidjarjetà.

Proposta għal regolament

Artikolu 6 – paragrafu 2 a (ġdid)

Test propost mill-Kummissjoni

Il-Kummissjoni, fi ħdan l-istruttura tagħha, għandha taħtar entità li jkollha r-responsabilità tal-iżvilupp, il-produzzjoni u t-tixrid tal-Istatistiċi Ewropej skont dan ir-Regolament u r-regoli u l-proċeduri applikabbli tal-Kummissjoni.

Proposta għal regolament

Artikolu 6 a (ġdid)

Test propost mill-Kummissjoni

Kumitat tas-Sistema Ewropea tal-Istatistika

Il-Kumitat tas-Sistema Ewropea ta' l-Istatistika (il-Kumitat tal-ESS), imsemmi fl-Artikolu 27, għandu jipprovdi gwida professjonali lill-ESS għall-iżvilupp, il-produzzjoni u t-tixrid tal-Istatistika Ewropea b'konformità mal-prinċipji statistiċi.

Il-Kumitat tal-ESS għandu jkun

magħmul mir-rappreżentanti tal-NSIs li huma speċjalisti nazzjonali għall-istatistika.

Il-Kummissjoni se tippresjedi dan il-kumitat (Eurostat).

Il-Kumitat tal-ESS għandu jadotta r-regoli ta' proċedura tiegħu, li għandhom jirriflettu l-ħidmiet tiegħu.

Il-Kummissjoni għandha tikkonsulta mal-Kumitat tal-ESS fir-rigward ta'

(a) il-miżuri li l-Kummissjoni għandha l-ħsieb tieħu għall-iżvilupp, il-produzzjoni u t-tixrid tal-Istatistiċi Ewropej, il-ġustifikazzjoni tagħhom fuq il-bażi tal-effettività fis-sens ta' nefqa, il-mezzi u l-iskeda programmatika biex tiksibhom, il-piż tar-rappurtar fuq dawk li jwieġbu l-istħarriġ;

(b) żviluppi u prijoritajiet proposti fil-Programm Ewropew ta' l-Istatistika;

(c) inizjattivi li jwettqu l-prijoritizzazzjoni mill-ġdid u t-tnaqqis tal-piż tar-rappurtar;

(d) kwistjonijiet rigward il-kunfidenzjalità tal-istatistika;

(e) l-iżvilupp ulterjuri tal-Kodiċi ta' Prattika anness mar-Rakkomandazzjoni tal-Kummissjoni tal-25 ta' Mejju 2005 dwar l-indipendenza, l-integrità u r-responsabilità diretta tal-awtoritajiet statistiċi nazzjonali u tal-Komunità;

(f) kull kwistjoni oħra, b'mod partikulari l-kwistjonijiet ta' metodoloġija, li joħorġu mill-istabbiliment jew mill-implimentazzjoni tal-programmi statistiċi li jitqajmu mill-president tiegħu, jew fuq l-inizjattiva tiegħu jew tagħha stess jew fuq it-talba ta' xi Stat Membru.

Ġustifikazzjoni

Għalhekk għandu jkun hemm entità waħda, il-Kumitat ESS, li tkun inkarigata mill-kwistjonijiet kollha tal-komitoloġija u dawk mhux marbuta mal-komitoloġija.

Proposta għal regolament

Test propost mill-Kummissjoni

Mingħajr preġudizzji għall-pożizzjoni ta' l-Istati Membri individwali, il-pożizzjoni ta' l-ESS rigward kwistjonijiet ta' rilevanza partikolari għall-Istatistiċi Ewropej fuq livell internazzjonali kif ukoll arranġamenti speċifiċi għal rappreżentazzjoni f'korpi internazzjonali ta' l-istatistika għandha tkun koordinata mill-Kummissjoni (Eurostat).

Bla ħsara għall-pożizzjoni tal-Istati Membri individwali, il-pożizzjoni tal-ESS rigward kwistjonijiet ta' rilevanza partikolari għall-Istatistika Ewropea fuq livell internazzjonali kif ukoll arranġamenti speċifiċi għal rappreżentazzjoni f'korpi internazzjonali tal-istatistika għandha tkun imħejjija mill-Kumitat tal-ESS u koordinata mill-Kummissjoni (Eurostat).

Ġustifikazzjoni

Il-koordinazzjoni tal-perspettivi qabel il-laqgħat tal-entitajiet internazzjonali (NU, OECD, eċċ.) għandha tintlaqa' b'sodisfazzjon, iżda l-Kummissjoni ma tistax tikkoordina billi l-Komunità m'għandhiex din il-kompetenza.

Proposta għal regolament

Artikolu 9 a (ġdid)

Test propost mill-Kummissjoni

Kodiċi ta' Prattika dwar l-Istatistika Ewropea

L-għan tal-Kodiċi ta' Prattika dwar l-Istatistika Ewropea għandu jkun li tiġi żgurata l-fiduċja pubblika fl-istatistika Ewropea billi jiġi stabbilit kif l-Istatistika Ewropea għandha tiġi żviluppata, prodotta u mxerrda f'konformità mal-prinċipji tal-istatistika u l-aqwa prattiki internazzjonali tal-istatistika.

Il-Kodiċi ta' Prattika dwar l-Istatistika Ewropea għandu jkun rivedut u aġġornat kif meħtieġ mill-Kumitat tal-ESS.

Il-Kummissjoni għandha tippubblika l-emendi tiegħu.

Proposta għal regolament

Test propost mill-Kummissjoni

Il-Programm Ewropew ta' l-Istatistika għandu jipprovdi qafas għall-iżvilupp, il-produzzjoni u t-tixrid ta' l-Istatistiċi Ewropej , l-oqsma ewlenin u l-għanijiet ta' azzjonijiet previsti għal perjodu li ma jaqbiżx il-ħames snin.

Dan għandu jiġi deċiż mill-Parlament Ewropew u mill-Kunsill.

Il-Programm Ewropew tal-Istatistika għandu jipprovdi qafas għall-iżvilupp, il-produzzjoni u t-tixrid tal-Istatistika Ewropea , l-oqsma ewlenin u l-għanijiet ta' azzjonijiet previsti għal perjodu li ma jaqbiżx il-ħames snin.

L-impatta u l-effettività f'sens ta' spejjeż tal-Programm Ewropew tal-Istatistika għandhom jiġu evalwati minn istituzzjoni esterna u dan għandu jiġi deċiż mill-Parlament Ewropew u mill-Kunsill.

Ġustifikazzjoni

Jeħtieġ li tiġi inkluża l-evalwazzjoni tal-impatt fl-evalwazzjoni tal-programm Ewropew tal-Istatistika sabiex tiġi evalwata l-effettività.

L-istituzzjoni esterna għandha tiżgura li r-riżultati ppreżentati jkunu kemm jista' jkun trasparenti u indipendenti.

Proposta għal regolament

Artikolu 11 – paragrafu 1 a (ġdid)

Test propost mill-Kummissjoni

Il-Programm Ewropew tal-Istatistika għandu jistabbilixxi l-prijoritajiet rigward il-ħtieġa ta' informazzjoni bl-iskop li jitwettqu l-ħidmiet tal-Komunità.

Il-ħtieġa għandha titkejjel kemm mar-riżorsi meħtieġa fil-livell Komunitarju u nazzjonali biex tiġi pprovduta l-istatistika meħtieġa, kif ukoll mal-piż tar-rispons u l-ispejjeż assoċjati għal min jipprovdi t-tweġibiet.

Ġustifikazzjoni

Sabiex jiġu evitati spejjeż amministrattivi addizzjonali minħabba l-ġbir ta' statistika, il-kwistjoni tal-prijoritizzazzjoni għandha titqies fil-Programm Ewropew tal-Istatistika.

Proposta għal regolament

Artikolu 11 – paragrafu 1 b (ġdid)

Test propost mill-Kummissjoni

Il-Kummissjoni għandha tintroduċi inizjattivi biex jiġu stabbiliti l-prijoritajiet għall-Programm Ewropew tal-Istatistika kollu jew għal parti minnu u jitnaqqas il-piż minn fuq dawk li jipprovdu t-tweġibiet.

Ġustifikazzjoni

L-introduzzjoni ta' strumenti għat-tnaqqis tal-ispejjeż ammnistrattivi fir-Regolament dwar l-Istatistika Ewropea tiżgura li dawn jiġu stabbiliti fil-livell Komunitarju fuq bażi fit-tul.

Proposta għal regolament

Artikolu 11 – paragrafu 2 a (ġdid)

Test propost mill-Kummissjoni

Il-Kummissjoni għandha tippreżenta l-abbozz tal-Programm Ewropew tal-Istatistika lill-Kumitat tal-ESS biex dawn jiġu eżaminati minn qabel.

Ġustifikazzjoni

Il-Kumitat tal-ESS għandu jkun jistya' jivverifika l-abbozz ta' programm tal-programm tal-Istatistika Ewropea sabiex ikun jista' jindirizza b'mod xieraq il-kwistjoni tal-prijoritizzazzjoni.

Proposta għal regolament

Test propost mill-Kummissjoni

(b) f'każijiet eċċezzjonali, mill-Kummissjoni taħt il-kundizzjonijiet stabbiliti fl-Artikolu 15; jew

(b) mill-Kummissjoni f'każijiet speċifiċi u ġustifikati kif xieraq, b'mod partikulari biex jiġu ssodisfati l-ħtiġijiet mhux mistennija, b'konformità mal-paragrafu 1a ; jew

Proposta għal regolament

Artikolu 12 – paragrafu 1 a (ġdid)

Test propost mill-Kummissjoni

Il-Kummissjoni tista' tiddeċiedi dwar azzjoni statistika diretta temporanja skont il-proċedura regolatorja msemmija fl-Artikolu 27(2) sakemm:

(a) l-azzjoni ma tkunx tipprevedi l-ġbir ta' data li jkopri iktar minn tliet snin ta' referenza ;

(b) id-data tkun diġà disponibbli jew aċċessibbli għand l-awtoritajiet nazzjonali responsabbli, jew id-data tkun tista' tinkiseb direttament, permezz tal-kampjuni adatti għall-osservazzjoni tal-istatistika tal-popolazzjoni fil-livell Komunitarju fuq il-bażi ta' koordinazzjoni adegwata mal-awtoritajiet nazzjonali;.

Il-Komunità għandha, f'konformità mar-Regolament (KE) Nru 1605/2002, tagħmel kontribuzzjonijiet finanzjarji sabiex jiġu koperti kompletament l-ispejjeż inkrementali involuti fir-rigward ta' dawn l-azzjonijiet tal-istatistika diretti b'mod temporanju.

Proposta għal regolament

Test propost mill-Kummissjoni

Fl-insegwiment ta' azzjoni msemmija fil-paragrafi 1(a) u 1(b), il-Kummissjoni għandha tipprovdi l-għanijiet għal azzjoni u analiżi ta' l-effettività tan-nefqa, inkluż valutazzjoni tal-piż fuq dawk li jwieġbu;

Fl-insegwiment ta' azzjoni msemmija fil-paragrafi 1(a) u 1(b), il-Kummissjoni għandha tipprovdi din l-informazzjoni li ġejja:

(a) raġunijiet li jiġġustifikaw l-azzjoni, speċjalment fid-dawl tal-għanijiet tal-politika Komunitarja kkonċernata;

(b) l-objettivi għall-azzjoni u r-riżultati mistennija;

(c) analiżi tal-effettività tal-ispejjeż, inkluża evalwazzjoni tal-piż fuq dawk li jipprovdu t-tweġibiet u tal-ispejjeż tal-produzzjoni;

(d) deskrizzjoni ta' kif għandha titwettaq l-azzjoni, inkluż it-tul tal-azzjoni u l-irwoli rispettivi tal-Kummissjoni u tal-awtoritajiet nazzjonali fit-twettiq tagħha.

Ġustifikazzjoni

Id-definizzjoni ta' azzjonijiet statistiċi temporanji għandha tiġi inkluża fid-dispozizzjoni li tittratta l-azzjonijiet statistiċi individwali l-oħra.

L-azzjonijiet statistiċi individwali, filwaqt li għandhom ikunu limitati għal każijiet speċifiċi u ġustifikati kif xieraq, għandhom jiġu implimentati b'ċerta flessibilità, b'mod partikulari sabiex jissodisfaw fil-ħin u b'ħeffa l-ħtiġijiet politiċi mhux mistennija jew li jikbru malajr għal data statistika espressi fil-livell tal-Unjoni Ewropea.

Proposta għal regolament

Test propost mill-Kummissjoni

L-Istrateġija Ewropea għall-Istatistiċi għandha l-għan li:

F'każijiet speċifiċi u ġustifikati kif xieraq u fi ħdan il-qafas tal-Programm Ewropew tal-Istatistika, l-Istrateġija Ewropea fir-rigward tal-Istatistika għandha l-għan li:

(a) timmassimizza d-disponibbiltà u t-twassil fil-ħin tat-totali Ewropej fejn it-tixrid u l-produzzjoni ta' l-Istatistiċi Ewropej jistgħu jiddependu kompletament jew xejn fuq data nazzjonali prodotta u mxerrda mill-awtoritajiet nazzjonali ta' l-Istati Membri kollha;

(a) timmassimizza d-disponibbiltà ta' ġabriet ta' statistika fil-livell Komunitarju u tiżgura li l-Istatistika Ewropea tkunu iktar aġġornati ;

(b) ittejjeb bl-aħjar mod it-trażmissjoni tad-data u r-rilaxx u r-reviżjoni ta' l-istatistiċi fejn strateġija u politika koordinata trid tiġi stabbilita.

(b) tnaqqas il-piż tar-rispons fuq min jipprovdi t-tweġibiet u l-piż fuq l-NSIs fuq il-bażi ta' analiżi tal-ispejjeż meta mqabbla mal-benefiċċji.

Ġustifikazzjoni

Sabiex l-Approċċ Ewropew għall-Istatistiċi ikun iċċarat.

B'mod partikulari, jista' jiġi implimentat biss permezz ta' waħda mill-azzjonijiet individwali ta' statistika elenkati fl-Artikolu 12 u huwa limitat għal każijiet speċifiċi u ġustifikati kif xieraq.

L-għan li jitnaqqas il-piż fuq minnn fuq dawk li jipprovdu t-tweġibiet u minn fuq l-uffiċċji nazzjonali tal-istatistika għandu jiġi stipulat b'mod ċar.

Proposta għal regolament

Artikolu 14 – paragrafu 1 a (ġdid)

Test propost mill-Kummissjoni

Każijiet fejn l-Approċċ Ewropew fir-rigward tal-Istatistika huwa relevanti jinkludu:

(a) il-produzzjoni ta' Statistiċi Ewropej permezz ta':

- kontribuzzjonijiet nazzjonali mhux ippubblikati minn grupp ta' Stati Membri;

- skemi ta' stħarriġ imfassla b'mod speċifiku; u

- informazzjoni parzjali permezz ta' tekniki ta' mmudellar;

(b) it-tixrid ta' ġabriet ta' statistika fil-livell Komunitarju permezz tal-applikazzjoni ta' tekniki ta' kontroll tal-iżvelar tal-istatistika.

Ġustifikazzjoni

Sabiex l-Istrateġija Ewropea għall-Istatistiċi tkun iċċarata.

Proposta għal regolament

Test propost mill-Kummissjoni

Il-miżuri li jridu jittieħdu għandhom ikunu determinat f'azzjonijiet individwali ta' l-istatistika stabbiliti fl-Artikolu 12(1) għall-oqsma settorali ta' l-istatistika jew skond il-proċedura regolatorja bi skrutinju.

Miżuri għall-implimentazzjoni tal-Approċċ Ewropew għandhom jitwettqu bl-involviment sħiħ tal-Istati Membri.

Dawn il-miżuri għandhom jiġu stipulati fl-azzjonijiet individwali ta' statistika msemmija fl-Artikolu 12(1).

Ġustifikazzjoni

Proposta għal regolament

Artikolu 14 – paragrafu 2 a (ġdid)

Test propost mill-Kummissjoni

Jekk ikun neċessarju, għandha tiġi stabbilita politika koordinata dwar ir-rilaxx u r-reviżjoni f'koperazzjoni mal-Istati Membri.

Ġustifikazzjoni

Proposta għal regolament

Test propost mill-Kummissjoni

imħassar

Azzjonijiet statistiċi diretti temporanji tal-Kummissjoni (Eurostat)

Il-Kummissjoni tista' tiddeċiedi fuq azzjoni statistika diretta temporanja skond il-proċedura regolatorja msemmija fl-Artikolu 27(2) sakemm:

(a) l-azzjoni ma taqbiżx iż-żmien tal-Programm Ewropew ta' l-Istatistika fis-seħħ f'dak iż-żmien;

(b) id-data li trid tinġabar tkun diġà disponibbli jew aċċessibbli mill-awtoritajiet nazzjonali responsabbli, jew id-data tista' tinkiseb direttament, permezz ta' kampjuni adatti għall-osservazzjoni ta' l-istatistika tal-popolazzjoni fuq livell Ewropew.

Ġustifikazzjoni

Id-definizzjoni ta' azzjonijiet ta' statistika temporanji tpoġġew fl-Artikolu 12 li jelenk l-azzjonijiet individwali ta' statistika possibbli differenti kollha.

Proposta għal regolament

Artikolu 16 – paragrafu 1 – parti introduttorja

Test propost mill-Kummissjoni

Kull sena, qabel l-aħħar ta' Mejju, il-Kummissjoni għandha tgħaddi il-programm ta' xogħol tagħha għas-sena ta' wara għal eżaminazzjoni mill-Kumitat ta' l-ESS.

Dan il-programm għandu jindika b'mod partikulari:

Kull sena, qabel l-aħħar ta' Mejju, il-Kummissjoni għandha tgħaddi l-programm ta' ħidma intern tagħha għas-sena ta' wara lill-Kumitat tal-ESS għal skopijiet ta' informazzjoni .

Il-Kummissjoni għandha tqis kemm jista' jkun il-kummenti tal-Kumitat tal-ESS.

Il-programm ta' ħidma intern għandu jkun ibbażat fuq il-programm Ewropew tal-Istatistika u għandu jindika b'mod partikulari:

Ġustifikazzjoni

Dan il-programm ta' ħidma huwa miżura ta' organizzazzjoni interna tal-Kummissjoni.

F'dawn iċ-ċirkustanzi jeħtieġ li jiġi ċċarat li l-irwol tal-ESS huwa wieħed purament konsultattiv.

Proposta għal regolament

Test propost mill-Kummissjoni

(aa) inizjattivi rigward il-prijoritizzazzjoni u t-tnaqqis tal-piż tar-rispons;

Ġustifikazzjoni

Sabiex it-test ikun iktar konformi mal-prattika tajba attwali.

Proposta għal regolament

Test propost mill-Kummissjoni

Il-Kummissjoni sejra tagħti każ ħafna tal-kummenti tal-Kumitat ta' l-ESS.

Il-Kumitat tal-ESS jista' jippreżenta kummenti lill-Kummissjoni dwar il-programm ta' ħidma .

Ġustifikazzjoni

Proposta għal regolament

Test propost mill-Kummissjoni

It-tixrid ta' l-Istatistiċi Ewropej għandu jsir f'konformità sħiħa mal-prinċipji ta' l-Istatistika, partikolarment ir-rispett għall-ħarisen tal-kunfidenzjalità ta' l-istatistika u l-iżgurar ta' aċċess ugwali kif meħtieġ taħt il-prinċipju ta' l-imparzjalità.

It-tixrid tal-Istatistika Ewropea għandu jsir f'konformità sħiħa mal-prinċipji tal-Istatistika, kif stipulat fl-Artikolu 2, partikolarment ir-rispett għall-ħarsien tal-kunfidenzjalità tal-istatistika u l-iżgurar ta' aċċess ugwali kif meħtieġ skont il-prinċipju tal-imparzjalità.

Ġustifikazzjoni

Kjarifikazzjoni tat-test.

Proposta għal regolament

Test propost mill-Kummissjoni

It-tixrid ta' l-Istatistiċi Ewropej għandu jseħħ mill-Kummissjoni (Eurostat), l-NSIs u l-awtoritajiet nazzjonali l-oħra fl-isferi ta' kompetenza tagħhom.

Il-Kummissjoni (Eurostat), l-NSIs u l-awtoritajiet nazzjonali l-oħra se jkunu meħtieġa, fl-isferi ta' kompetenza tagħhom , li jagħmlu disponibbli pubblikament u b'mod xieraq l-istatistika Ewropea, inklużi l-kunċetti, id-definizzjonijiet u l-ispjegazzjonijiet tagħha bla dewmien sakemm ma jkunx ipprovdut mod ieħor fil-leġiżlazzjoni tal-Parlament Ewropew jew tal-Kunsill.

Proposta għal regolament

Test propost mill-Kummissjoni

L-Istati Membri u l-Kummissjoni għandhom jipprovdu l-appoġġ neċessarju biex jiżguraw il-kwalità ta' l-aċċess ta' l-Istatistiċi Ewropej għall-utenti kollha.

L-Istati Membri u l-Kummissjoni għandhom jipprovdu , fl-isfera ta' kompetenza rispettiva tagħhom, l-appoġġ neċessarju biex jiżguraw il-kwalità tal-aċċess għall-Istatistika Ewropea għall-utenti kollha.

Ġustifikazzjoni

Kjarifikazzjoni.

Proposta għal regolament

Test propost mill-Kummissjoni

L-awtoritajiet nazzjonali u l-Kummissjoni (l-Eurostat) għandhom jiżguraw li d-data kunfidenzjali tkun użata esklussivament għal għanijiet ta' statistika sakemm is- suġġetti tad-data ta' l-istatistika ma jkunux aċċettaw bil-miktub l-użu għal kull għan ieħor speċifikat .

Id-data konfidenzjali miksuba mill-awtoritajiet nazzjonali jew mill-Kummissjoni (l-Eurostat) esklussivament għall-produzzjoni ta' Statistiċi Ewropej għandha tintuża esklussivament għal għanijiet ta' statistika sakemm l-unità tal-istatistika ma tkunx tat il-kunsens ċar tagħha għall-użu ta' din id-data għal kwalunkwe għan ieħor.

Ġustifikazzjoni

Il-proposta hija bbażata fuq formulazzjoni tal-Artikolu 15 tar-Regolament 322/97.

Proposta għal regolament

Test propost mill-Kummissjoni

Ir-riżultati ta' l-istatistika li jistgħu jagħmluha possibbli għall-identifikazzjoni tas-suġġett tad-data ta' l-istatistika jistgħu jixxerrdu mill-awtoritajiet nazzjonali u l-Kummissjoni ( l-Eurostat ) f'każijiet eċċezzjonali; il-kundizzjonijiet speċifiċi għandhom jiġu determinati mil-Liġi tal-Komunità .

Ir-riżultati tal-istatistika li jistgħu jagħmlu possibbli l-identifikazzjoni tal-unità tad-data tal-istatistika jistgħu jixxerrdu mill-awtoritajiet nazzjonali u l-Kummissjoni ( Eurostat ) fil-każijiet eċċezzjonali li ġejjin:

Dawn ir-riżultati għandhom jiġu emendati b'tali mod li t-tixrid tagħhom ma jippreġudikax il-kunfidenzjalità ta' l-istatistika kull meta s -suġġett tad-data ta' l-istatistika jitlob dan.

(a) meta jiġu determinati modalitajiet u kundizzjonijiet speċifiċi permezz ta' att tal-Parlament Ewropew u tal-Kunsill filwaqt li jaġixxu b'konformità mal-proċedura stipulata fl-Artikolu 251 tat-Trattat.

Dawn ir-riżultati għandhom jiġu emendati b'tali mod li t-tixrid tagħhom ma jippreġudikax il-kunfidenzjalità tal-istatistika kull meta l-unità tad-data tal-istatistika tkun talbet dan ; jew

(b) meta l-unità tal-istatistika tkun qablet b'mod ċar mal-iżvelar tad-data.

Ġustifikazzjoni

Din il-proposta tinkludi l-kontenut tal-Artikolu 25 preċedenti ta' dan ir-regolament propost, minħabba li ż-żewġ każijiet jirreferu għat-tixrid tad-data li tista' tagħmilha possibbli li tiġi identifikata unità.

Proposta għal regolament

Test propost mill-Kummissjoni

L-awtoritajiet nazzjonali u l-Kummissjoni (l-Eurostat) għandhom jieħdu l-miżuri kollha regolatorji, amministrattivi, tekniċi u organizzazzjonali biex jiżguraw l -armonizzazzjoni tal-metodi, l-kriterji u l-prattiċi fi ħdan l-ESS rigward il-ħarsien fiżiku u loġiku tad-data kunfidenzjali (Kontroll ta' l-Iżvelar ta' l-Istatistika).

Fl-isferi ta' kompetenza rispettivi tagħhom, l-awtoritajiet nazzjonali u l-Kummissjoni (l-Eurostat) għandhom jieħdu l-miżuri kollha regolatorji, amministrattivi, tekniċi u organizzazzjonali biex jiżguraw il-ħarsien fiżiku u loġiku tad-data kunfidenzjali (Kontroll tal-Iżvelar tal-Istatistika).

Il-miżuri għall-iżgurar ta' l-implimentazzjoni ta' l-ewwel paragrafu għandhom jiġu adottati mill-Kummissjoni skond il-proċedura msemmija fl-Artikolu 27(2).

L-awtoritajiet nazzjonali u l-Kummissjoni (Eurostat) għandhom japplikaw il-miżuri neċessarji kollha biex jiżguraw l-armonizzazzjoni tal-prinċipji u l-linji gwida fir-rigward tal-ħarsien fiżiku u loġiku tad-data kunfidenzjali.

Dawn il-miżuri għandhom jiġu adottati mill-Kummissjoni skont il-proċedura msemmija fl-Artikolu 27(2).

Ġustifikazzjoni

Kjarifikazzjoni tat-test.

Proposta għal regolament

Test propost mill-Kummissjoni

It-trażmissjoni bejn l-awtoritajiet nazzjonali u bejn l-awtoritajiet nazzjoni u l-Kummissjoni (Eurostat), ta' data kunfidenzjali tista' sseħħ sakemm din it-trażmissjoni hija meħtieġa għall-iżvilupp, il-produzzjoni u t-tixrid tal-Istatistiċi Ewropej.

Kull trażmissjoni oħra għandha tkun awtorizzata espliċitament mill-awtorità nazzjonali li ġabret id-data.

It-trażmissjoni ta' data kunfidenzjali minn awtorità ESS, kif imsemmi fl-Artikolu 4, li data miġbura għal awtorità ESS oħra tista' sseħħ sakemm din it-trażmissjoni hija meħtieġa għall-iżvilupp, il-produzzjoni u t-tixrid effiċjenti tal- Istatistiċi Ewropej jew sabiex tiżdied il-kwalità tagħhom .

Proposta għal regolament

Artikolu 20 – paragrafu 1 a (ġdid)

Test propost mill-Kummissjoni

Trażmissjoni ta' data kunfidenzjali bejn awtorità ESS li tiġbor id-data u membru tas-Sistema Ewropea tal-Banek Ċentrali (ESCB) tista' issir sakemm din it-trażmissjoni hija meħtieġa għall-iżvilupp, il-produzzjoni u t-tixrid effiċjenti tal-Istatistiċi Ewropej fi ħdan l-isferi ta' kompetenza rispettivi tal-ESS u tal-ESCB.

Ġustifikazzjoni

Il-klawsoli tal-implimentazzjoni u l-infurzar (enabling clauses) jippermettu t-trażmissjoni ta' data kunfidenzjali fl-ESS u bejn l-ESS u l-ESCN fil-prinċipju iżda din it-trażmissjoni mhix obbligatorja sakemm dan l-obbligu jkun stipulat f'att deċiż mill-Parlament Ewropew u l-Kunsill.

L-awtorità li tkun irċiviet data kunfidenzjali ma tistax tittrażmettiha aktar mingħajr l-approvazzjoni espliċita mill-awtorità li tkun ġabret id-data.

Il-ħarsien tal-kunfidenzjalità u l-użu esklużiv għal skopijiet ta' statistika huma garantiti.

Proposta għal regolament

Artikolu 20 – paragrafu 1 b (ġdid)

Test propost mill-Kummissjoni

Kull trażmissjoni oħra wara l-ewwel trażmissjoni għandha tkun awtorizzata espliċitament mill-awtorità li tkun ġabret id-data.

Ġustifikazzjoni

Proposta għal regolament

Test propost mill-Kummissjoni

Ir-regoli nazzjonali dwar kunfidenzjalità statistika ma jistgħux jiġu invokati biex jipprevjenu t-trażmissjoni ta' data fejn att tal-liġi tal-Komunità jipprovdi għat-trażmissjoni ta' dik id-data.

Ir-regoli nazzjonali dwar kunfidenzjalità statistika ma jistgħux jiġu invokati biex jipprevjenu t-trażmissjoni ta' data kunfidenzjali skont il-paragrafi 1 u 1a fejn att tal-Parlament Ewropew u tal-Kunsill skont il-proċedura stipulata fl-Artikolu 251 tat-Trattat jipprovdi għat-trażmissjoni ta' dik id-data.

Ġustifikazzjoni

Proposta għal regolament

Artikolu 20 – paragrafu 2 a (ġdid)

Test propost mill-Kummissjoni

Data kunfidenzjali trażmessa skont id-dispożizzjonijiet ta' dan l-Artikolu għandha tiġi użata esklussivament għall-skopijiet ta' statistika u għandha tkun aċċessibbli biss minn staff li jaħdem fl-attivitajiet ta' statistika fi ħdan id-dominju speċifiku tax-xogħol.

Ġustifikazzjoni

Proposta għal regolament

Test propost mill-Kummissjoni

L-iskambjar ta' data kunfidenzjali għal għanijiet ta' statistika bejn l-ESS u l-ESCB jista' jseħħ fejn meqjus neċessarju għall-iżvilupp, il-produzzjoni u t-tixrid tal-Istatistiċi Ewropej jew tal-ESCB jekk previst espliċitament fil-liġi tal-Komunità .

L-iskambjar ta' data kunfidenzjali għal għanijiet ta' statistika bejn l-ESS u l-ESCB jista' jseħħ fejn meqjus neċessarju għall-iżvilupp, il-produzzjoni u t-tixrid tal-Istatistiċi Ewropej jew tal-ESCB jekk previst espliċitament fil-leġiżlazzjoni adottata mill-Parlament Ewropew u mill-Kunsill .

Ġustifikazzjoni

It-terminu "att tal-liġi Komunitarja" huwa wiesa' wisq.

F'kull każ, it-trażmissjoni ta' data sensittiva bħal din għandha tiġi regolata mill-leġiżlatur.

Proposta għal regolament

Test propost mill-Kummissjoni

Il-miżuri ta' ħarsien previsti f'dan ir-Regolament għandhom japplikaw għad-data kollha kunfidenzjali trażmessa fi ħdan l-ESS u bejn l-ESS u l-ESCB.

Id-dispożizzjonijiet dwar il-kunfidenzjalità tal-istatistika stipulati f'dan ir-Regolament għandhom japplikaw għad-data kollha kunfidenzjali trażmessa fi ħdan l-ESS u bejn l-ESS u l-ESCB.

Ġustifikazzjoni

"Miżuri ta' ħarsien" huwa terminu tekniku (ara l-Artikolu 17 tad-Direttiva dwar il-Ħarsien tad-Data).

Għalhekk ikun aħjar u aktar sempliċi li ssir referenza għad-dispożizzjonijiet dwar il-kunfidenzjalità tal-istatistika fir-Regolament.

Proposta għal regolament

Test propost mill-Kummissjoni

Persuni li għandhom aċċess għad-data kunfidenzjali għandhom jużaw dawn id-data biss għal għanijiet stabbiliti f'dan ir-Regolament .

Għandhom ikunu soġġett għal din ir-restrizzjoni anke wara li jtemmu l-funzjonijiet tagħhom.

Persuni li għandhom aċċess għad-data kunfidenzjali għandhom jużaw din id-data esklussivament għal għanijiet statistiċi .

Ġustifikazzjoni

L-ifformular propost mill-Kummissjoni għall-paragrafu 3 ma jikkorrispondix ma' dak tal-paragrafu 1.

Billi ma jidhirx li hemm raġuni oġġettiva għal din id-differenza, jidher li jkun xieraq li tintuża l-istess formulazzjoni ('esklussivament għal għanijiet statistiċi') fil-paragrafi 1 u 3.

Proposta għal regolament

Test propost mill-Kummissjoni

Data miksuba minn sorsi disponibbli legalment lill-pubbliku m'għandhiex tkun kunsidrata kunfidenzjali għall-iskop tat-tixrid tal-informazzjoni statistika miksuba minn din id-data .

Data miksuba minn sorsi disponibbli legalment lill-pubbliku u li tibqa' disponibbli għall-pubbliku għand l-awtoritajiet nazzjonali skont il-leġiżlazzjoni nazzjonali, m'għandhiex tkun ikkunsidrata kunfidenzjali.

Proposta għal regolament

Test propost mill-Kummissjoni

Il-kunfidenzjalità tal-istatistika m'għandhiex tipprevjeni t-tixrid meta s-suġġett tad-data tal-istatistika jkun qabel mal-iżvelar tad-data.

Il-kunfidenzjalità tal-istatistika m'għandhiex tipprevjeni t-tixrid meta s-suġġett tad-data tal-istatistika jkun qabel b'mod ċar mal-iżvelar tad-data.

Ġustifikazzjoni

B'konformità mal-Artikolu 15 tar-Regolament Komunitarju dwar l-Istatistika, jeħtieġ li l-parti konċernata tesprimi l-qbil tagħha b'mod ċar.

Proposta għal regolament

Test propost mill-Kummissjoni

Il-Kummissjoni għandha tkun assistita mill-Kumitat tas-Sistema Ewropea tal-Istatistika, minn hawn 'il quddiem magħruf bħala l- Kumitat ESS.

Il-Kummissjoni għandha tkun assistita mill- Kumitat ESS , skont l-Artikolu 6a .

Ġustifikazzjoni

Din l-emenda tikkorrespondi mal-bidliet fl-Artikolu 6a (ġdid).

PROĊEDURA

L-Istatistiċi Ewropej

Data meta ġiet ippreżentata lill-PE

Kumitat responsabbli

Data tat-tħabbir fis-seduta plenarja

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali


skond ir-Regola 108 tar-Regoli ta' Proċedura

f'isem il-Grupp Verts/ALE

lill- Kummissjoni

Suġġett: Governanza Artika f'Dinja Globali

Il-Kummissjoni kif inhi intenzjonata li tiżgura rwol tal-UE aktar proattiv lejn ir-reġjun tal-Artiku, waqt li tiżgura li ż-żona tiġi preservata mill-estrazzjoni dejjem tespandi ta' żejt u minerali u minn żvilupp ekonomiku ieħor li jista' jirriskja ħsara ulterjuri fl-ambjent Artiku, li diġà jinsab mhedded minħabba t-tisħin aċċelerat tar-reġjun?

Jekk wieħed iqis l-irwol ta' mexxej tal-UE fil-ġlieda globali kontra l-bidla fil-klima u l-objettiv tal-UE li l-bidla fil-klima tiġi limitata għal +2°C meta mqabbla mal-livelli preindustrijali, il-Kummissjoni se tagħmel proposta għal strateġija komuni tal-UE biex toqgħod lura mill-estrazzjoni u l-użu tal-fjuwils fossili mir-reġjun Artiku, u biex tfittex li jkun hemm qbil internazzjonali dwar Karta għall-Artiku li tħaddan l-istess prinċipju?


dwar il-proposta għal direttiva tal-Parlament Ewropew u tal-Kunsill li temenda d-Direttiva 2001/82/KE u d-Direttiva 2001/83/KE fir-rigward tal-varjazzjonijiet għat-termini tal-awtorizzazzjonijiet għat-tqegħid fis-suq ta' prodotti mediċinali

Kumitat għall-Ambjent, is-Saħħa Pubblika u s-Sikurezza ta' l-Ikel

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

OPINJONI tal-Kumitat għall-Agrikoltura u l-Iżvilupp Rurali ……………..20

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-proposta għal direttiva tal-Parlament Ewropew u tal-Kunsill dwar id-Direttiva 2001/82/KE u d-Direttiva 2001/83/KE fir-rigward tal-varjazzjonijiet għat-termini tal-awtorizzazzjonijiet għat-tqegħid fis-suq ta' prodotti mediċinali

(Proċedura ta' kodeċiżjoni: l-ewwel qari)

Il-Parlament Ewropew ,

– wara li kkunsidra l-proposta tal-Kummissjoni lill-Parlament u lill-Kunsill ( COM(2008)0123 ),

– wara li kkunsidra l-Artikolu 251(2), u l-Artikolu 95 tat-Trattat KE, li b'konformità magħhom il-Kummissjoni ressqitlu l-proposta inkwistjoni ( C6-0137/2008 ),

– wara li kkunsidra l-Artikolu 51 tar-Regoli ta' Proċedura,

– wara li kkunsidra r-rapport tal-Kumitat għall-Ambjent, is-Saħħa Pubblika u s-Sikurezza tal-Ikel u l-opinjoni tal-Kumitat għall-Agrikoltura u l-Iżvilupp Rurali ( A6-0346/2008 ),

Japprova l-proposta tal-Kummissjoni hekk kif ġiet emendata;

Jitlob lill-Kummissjoni biex terġa' tikkonsultah jekk ikollha l-ħsieb li temenda din il-proposta b'mod sustanzjali jew li tibdilha b'test ieħor;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Proposta għal direttiva – att li jemenda

Test propost mill-Kummissjoni

(6) Għal raġunijiet ta' saħħa pubblika, konsistenza legali u previdibbiltà għall-operaturi ekonomiċi, varjazzjonijiet għat-tipi kollha ta' l-awtorizzazzjonijiet għat-tqegħid fis-suq għandhom ikunu soġġetti għal regoli armonizzati.

Għal raġunijiet ta' saħħa pubblika, konsistenza legali , tnaqqis tal-piż amministrattiv u t-tisħiħ tal-previdibbiltà għall-operaturi ekonomiċi, varjazzjonijiet għat-tipi kollha tal-awtorizzazzjonijiet għat-tqegħid fis-suq għandhom ikunu soġġetti għal regoli armonizzati.

Premessa 6a (ġdida)

Test propost mill-Kummissjoni

(6a) Il-possibilità li titressaq talba waħda għal modifika waħda jew għal bosta modifiki identiċi magħmula lit-termini ta' bosta awtorizzazzjonijiet ta' tqegħid fis-suq għandha tiġi estiża għal kull tip ta' modifika sabiex il-proċeduri jiġu simplifikati u mtejba.

Ġustifikazzjoni

Jidher li huwa importanti li tiġi estiża għall-kategoriji l-oħra ta' modifiki din il-possibilità li titressaq talba waħda għal modifika waħda jew għal bosta modifiki identiċi magħmula lit-termini ta' bosta awtorizzazzjonijiet ta' tqegħid fis-suq mogħtija mill-istess awtorità kompetenti.

Fil-fatt, din is-sistema ttaffi b'mod konsiderevoli l-piż amminstrattiv, tiffaċilita l-eżami tat-talbiet u tkun ta' benefiċċju għall-pazjenti permezz tal-implimentazzjoni simultanja tal-modifiki aċċettati.

Premessa 6b (ġdida)

Test propost mill-Kummissjoni

(6b) Jeħtieġ li l-proċeduri amministrattivi attwali jiġu riveduti kif stipulat fir-Regolament KE Nru 1084/2003 u r-Regolament tal-Kummissjoni (KE) Nru 1085/2003 tat-3 ta' Ġunju 2003 rigward l-eżaminazzjoni tal-varjazzjonijiet għat-termini għal awtorizzazzjoni tal-marketing għal prodotti mediċinali għall-użu mill-bniedem u għal prodotti mediċinali veterinarji li taqa' fil-kamp ta' applikazzjoni tar-Regolament tal-Kunsill (KKE) Nru 2309/93 1 (Regolament dwar il-Varjazzjonijiet), billi b'mod partikolari wieħed jiffoka fuq is-semplifikazzjoni tal-proċeduri amministrattivi.

1 ĠU L 159, 27.6.2003, p.24.

Premessa 6c (ġdida)

Test propost mill-Kummissjoni

(6c) Fir-rigward tal-estensjonijiet tal-awtorizzazzjonijiet ta' tqegħid fis-suq, jaqbel li titħalla l-possibilità, fuq bażi ta' ġustifikazzjoni, li titressaq talba għal awtorizzazzjoni kompleta u differenti għal mediċina li diġà tkun ġiet awtorizzata, iżda b'isem ieħor u b'silta differenti ta' karatteristiċi tal-prodott.

Ġustifikazzjoni

Fis-sistema attwali, ir-Regolament (KE) Nru 10/84/2003 (premessa 8) u Nru 1085/2003 (premessa 6) jipprevedu l-possibilità li b'estensjoni tal-AMM, tiġi mressqa talba ta' awtorizzazzjoni kompleta u differenti għal mediċina li diġà tkun ġiet awtorizzata, iżda b'isem ieħor u b'silta differenti ta' karatteristiċi tal-prodott.

Huwa essenzjali li din il-possibilità tibqa' valida.

Ċerti ismijiet ta' mediċini huma assojċati ferm ma' marda partikolari, u l-obbligu li jinżamm l-istess isem għal marda kompletament differenti jista' jkollu effett ta' ħsara għall-pazjent.

Direttiva 2001/82/KE

Test propost mill-Kummissjoni

(1) L-Artikolu 10(3) huwa ssostitwit bit-test li ġej:

imħassar

B'deroga mill-Artikolu 11, il-Kummissjoni għandha tistabbilixxi lista ta' sustanzi essenzjali għat-trattament ta' l-equidae u li għalihom il-perjodu ta' rtirar għandu jkun mhux anqas minn sitt xhur skont il-mekkaniżmi ta' kontroll stabbiliti fid-Deċiżjonijiet 93/623/KEE u 2000/68/KE.

Din il-miżura, maħsuba biex temenda elementi mhux essenzjali ta' din id-Direttiva billi tappoġġaha, għandha tiġi adottata skont il-proċedura regolatorja bi skrutinju msemmija fl-Artikolu 89(2a)."

Ġustifikazzjoni

L-emendi kkonċernati hawn (6-16), li huma ta' natura purament legali, għandhom biss il-għan li d-Direttiva 2001/82/KE ssir konformi mal-proċedura l-ġdida rilevanti ta' komitoloġija (il-proċedura regolatorja bi skrutinju).

M'humiex marbuta direttament mas-suġġett tal-proposta, jiġifieri, mal-bidliet fl-awtorizzazzjonijiet għat-tqegħid fis-suq.

Barra minn hekk, diġà jidhru fil-proposta 'li tinkludi kollox' tal-Kummissjoni ( COM(2008)0071 – 2008/0032(COD) ) u għalhekk huma superfluwi f'din il-proposta.

Għaldaqstant għandhom jitħassru.

Proposta għal direttiva – att li jemenda

Direttiva 2001/82/KE

Test propost mill-Kummissjoni

(2) Fl-Artikolu 11(2), it-tielet subparagrafu jiġi mibdul b'dan li ġej:

imħassar

"Madankollu, il-Kummissjoni tista' temenda dawn il-perjodi ta' rtirar speċifiċi.

Dawk il-miżuri, maħsuba biex jemendaw l-elementi mhux essenzjali ta' din id-Direttiva, għandhom jiġu adottati skont il-proċedura regolatorja bi skrutinju kif stipulat fl-Artikolu 89(2a)."

Direttiva 2001/82/KE

Test propost mill-Kummissjoni

(3) Fl-Artikolu 13(1), ir-raba' subparagrafu jiġi mibdul b'dan li ġej:

imħassar

Madankollu, il-perjodu ta' għaxar snin previst fit-tieni subparagrafu għandu jiġi estiż għal 13-il sena f'każ ta prodotti medicinali veterinarji għall-ħut jew naħal jew speċi oħra nominati mill-Kummissjoni.

Din il-miżura maħsuba biex temenda elementi mhux essenzjali ta' din id-Direttiva billi tappoġġaha, għandha tiġi adottata skont il-proċedura regolatorja bi skrutinju msemmija fl-Artikolu 89(2a)."

Direttiva 2001/82/KE

Test propost mill-Kummissjoni

(4) Fl-Artikolu 17(1), it-tieni subparagrafu jiġi mibdul b'dan li ġej:

imħassar

"Jekk jidher iġġustifikat fid-dawl ta' evidenza xjentifika ġdida, il-Kummissjoni tista' tadatta l-punti (b) u (c) ta' l-ewwel subparagrafu.

Direttiva 2001/82/KE

Test propost mill-Kummissjoni

(7) L-Artikolu 50a (2) huwa mibdul b'dan li ġej:

imħassar

Il-Kummissjoni għandha tadotta kull emenda li tista' tkun meħtieġa biex tadatta d-dispożizzjonijiet tal- Paragrafu 1 biex jitqies il-progress xjentifiku u tekniku.

Direttiva 2001/82/KE

Test propost mill-Kummissjoni

(8) Fl-Artikolu 51, l-ewwel subparagrafu huwa mibdul bit-test li ġej:

imħassar

"Il-prinċipji u linji gwida tal-prattika tajba tal-manifattura għall-prodotti mediċinali veterinarji msemmija fl-Artikolu 50(f) għandhom ikunu adottati mill-Kummissjoni bħala Direttiva indirizzata lill-Istati Membri.

Dawk il-miżuri, maħsuba biex jemendaw l-elementi mhux essenzjali ta' din id-Direttiva, billi jissupplimentawha, għandhom jiġu adottati skont il-proċedura regolatorja bi skrutinju kif imsemmi fl-Artikolu 89(2a)."

Direttiva 2001/82/KE

Test propost mill-Kummissjoni

(9) Fl-Artikolu 67, il-punt (aa) huwa mibdul b'dan li ġej:

imħassar

"(aa) prodotti mediċinali veterinarji għall-annimali li jipproduċu l-ikel.

Madankollu, l-Istati Membri jistgħu jagħtu eżenzjonijiet minn dan ir-rekwiżit skont il-kriterji stabbiliti mill-Kummissjoni.

Id-definizzjoni ta' dawn il-kriterji, miżura maħsuba biex temenda elementi mhux essenzjali ta' din id-Direttiva, billi tissupplimentaha, għandha tiġi adottata skont il-proċedura regolatorja bi skrutinju msemmija fl-Artikolu 89(2a).

L-Istati Membri jistgħu jkomplu japplikaw id-dispożizzjonijiet nazzjonali jew:

- sad-data ta' l-applikazzjoni tad-deċiżjoni adottata skont l-ewwel subparagrafu: jew

- sa l-1 ta' Jannar 2007, jekk ebda deċiżjoni ta' din ix-xorta ma ġiet adottata sal-31 ta' Diċembru 2006;"

Proposta għal direttiva – att li jemenda

Direttiva 2001/82/KE

Test propost mill-Kummissjoni

(10) L-Artikolu 68(3) huwa ssostitwit bit-test li ġej:

imħassar

Il-Kummissjoni għandha tadotta kull emenda għal-lista ta' sustanzi msemmija fl-paragrafu 1.

Direttiva 2001/82/KE

Test propost mill-Kummissjoni

(11) L-Artikolu 75(6) huwa ssostitwit bit-test li ġej:

imħassar

Il-Kummissjoni tista' temenda l-paragrafu 5 fid-dawl ta' l-esperjenza akkwistata mill-operat tagħha.

Direttiva 2001/82/KE

Test propost mill-Kummissjoni

(12) L-Artikolu 79 jinbidel b'dan li ġej:

imħassar

Il-Kummissjoni għandha tadotta kull emenda li tista' tkun meħtieġa biex taġġorna l-Artikoli 72 sa 78 biex jitqies il-progress xjentifiku u tekniku.

Direttiva 2001/82/KE

Test propost mill-Kummissjoni

(13) L-Artikolu 88 jinbidel b'dan li ġej:

imħassar

Il-Kummissjoni għandha tadotta kull bidla li hi neċessarja sabiex tadatta l-Anness I biex jitqies progress tekniku.

Test propost mill-Kummissjoni

(14) L-Artikolu 89 huwa emendat kif ġej:

imħassar

(a) Jiddaħħal il-paragrafu 2a li ġej:

Meta ssir referenza għal dan il-paragrafu, għandhom japplikaw l-Artikolu 5a minn (1) sa (4) u l-Artikolu 7 tad-Deċiżjoni 1999/468/KE, wara li jitqiesu d-dispożizzjonijiet ta' l-Artikolu 8 tagħha".

(b) Il-Paragrafu 4 huwa ssostitwit b'dan li ġej:

Ir-regoli ta' proċedura tal-Kumitat Permanenti għandhom isiru pubbliċi."

Artikolu 23b – paragrafu 2a u 2b (ġodda)

Test propost mill-Kummissjoni

L-Istati Membri jistgħu jibqgħu japplikaw id-dispożizzjonijiet nazzjonali dwar il-varjazzjonijiet nazzjonali applikabbli fi żmien id-dħul fis-seħħ ta' dan ir-Regolament ta' implimentazzjoni għal awtorizzazzjoni ta' tqegħid fis-suq mogħtija qabel l-1 ta' Jannar 1998 lil prodotti mediċinali awtorizzati biss f'dak l-Istat Membru.

Meta prodott mediċinali soġġett għal dispożizzjonijiet nazzjonali bi qbil ma' dan l-Artikolu sussegwentement jingħata awtorizzazzjoni ta' tqegħid fis-suq fi Stat Membru ieħor, ir-regolament ta' implimentazzjoni għandu japplika għal dak il-prodott mediċinali minn dik id-data.

Meta Stat Membru jiddeċiedi li jkompli japplika d-dispożizzjonijiet nazzjonali skont il-paragrafu preċedenti, huwa għandu jinforma b'dan lill-Kummissjoni.

Jekk ma jkunx intbagħat avviż mill-[data ta' traspożizzjoni tad-direttiva li temenda], għandu japplika r-regolament ta' implimentazzjoni.

Proposta għal direttiva – att li jemenda

Artikolu 2 – punt 1a (ġdid)

Direttiva 2001/83/KE

Artikolu 23 c (ġdid)

Test propost mill-Kummissjoni

(1a) L-Artikolu 23c li ġej għandu jiddaħħal:

L-arranġamenti adegwati magħmula mill-Kummissjoni bi qbil mal-Artikolu 23b għandhom iqisu l-elementi li ġejjin:

- għal raġunijiet prattiċi ta' effiċjenza, il-possibiltà li titressaq talba waħda għal modifika waħda jew għal bosta modifiki identiċi magħmula lit-termini ta' għadd ta' awtorizzazzjonijiet għat-tqegħid fis-suq, għandha tkun estiża għall-kategoriji ta' bidla kollha;

- fil-kuntest tal-estensjonijiet tal-awtorizzazzjonijiet ta' tqegħid fis-suq, jaqbel li titħalla l-possibilità, fuq bażi ta' ġustifikazzjoni, li titressaq talba għal awtorizzazzjoni kompleta u differenti għal mediċina li diġà tkun ġiet awtorizzata, iżda b'isem ieħor u b'silta differenti ta' karatteristiċi tal-prodott.''

Ġustifikazzjoni

L-ewwelnett, jidher li huwa importanti li tiġi estiża għal kategoriji oħra ta' modifiki din il-possibilità ta' tressiq ta' talba waħda.

2e : Is-sistema attwali tipprevedi l-possibilità li b'estensjoni tal-AMM, tiġi mressqa talba ta' awtorizzazzjoni kompleta u differenti għal mediċina li diġà tkun ġiet awtorizzata, iżda b'isem ieħor u b'silta differenti ta' karatteristiċi tal-prodott.

Huwa essenzjali li din il-possibilità tibqa' valida.

Ċerti ismijiet ta' mediċini huma assojċati ma' marda partikolari, u l-obbligu li jinżamm l-istess isem għal marda differenti jista' jkollu effett ta' ħsara għall-pazjent.

Test propost mill-Kummissjoni

L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jiġu konformi ma' din id-Direttiva sa mhux aktar tard minn [ 12-il xahar wara d-dħul fis-seħħ].

Immedjatament għandhom jikkomunikaw lill-Kummissjoni t-test ta' dawn id-dispożizzjonijiet u tabella ta' korrelazzjoni bejn dawn id-dispożizzjonijiet u din id-Direttiva.

L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jiġu konformi ma' din id-Direttiva sa mhux aktar tard minn [ 18-il xahar wara d-dħul fis-seħħ].

Immedjatament għandhom jikkomunikaw lill-Kummissjoni t-test ta' dawn id-dispożizzjonijiet u tabella li turi l- korrelazzjoni bejn dawn id-dispożizzjonijiet u din id-Direttiva.

Ġustifikazzjoni

Il-perjodu tranżizzjonali ta' 12-il xahar huwa qasir wisq meta jitqiesu l-bidliet konsiderevoli għal ħafna awtorizzazzjonijiet nazzjonali għat-tqegħid fis-suq.

Għalhekk huwa xieraq li dan il-perjodu jittawwal għal 24 xahar.

OPINJONI tal-Kumitat għall-Agrikoltura u l-Iżvilupp Rurali

għall-Kumitat għall-Ambjent, is-Saħħa Pubblika u s-Sikurezza tal-Ikel

Rapporteur għal opinjoni:

ĠUSTIFIKAZZJONI QASIRA

Il-Kumitat għall-Biedja u l-Iżvilupp Rurali jistieden lill-Kumitat għall-Ambjent, is-Saħħa Pubblika u s-Sikurezza tal-Ikel, bħala l-Kumitat responsabbli, sabiex jinkorpora l-emendi li ġejjin fir-rapport tiegħu:

Proposta għal Direttiva- att li jemenda

Test propost mill-Kummissjoni

(6) Għal raġunijiet ta' saħħa pubblika, konsistenza legali, tnaqqis tal-piż amministrattiv u t-tisħiħ tal-previdibbiltà għall-operaturi ekonomiċi, il-varjazzjonijiet għat-tipi kollha ta' l-awtorizzazzjonijiet għat-tqegħid fis-suq għandhom ikunu soġġetti għal regoli armonizzati.

Proposta għal Direttiva- att li jemenda

Premessa 6 a (ġdida)

Test propost mill-Kummissjoni

(6a) Jeħtieġ li jiġu riveduti l-proċeduri amministrattivi attwali kif stipulati fir-Regolament (KE) Nru 1084/2003 u fir-Regolament tal-Kummissjoni (KE) Nru 1085/2003 tat-3 ta' Ġunju 2003 dwar l-eżaminazzjoni tal-varjazzjonijiet fit-termini ta' awtorizzazzjoni għat-tqegħid fis-suq ta' prodotti mediċinali għall-użu tal-bniedem u prodotti mediċinali veterinarji li jidħlu fl-ambitu tar-Regolament tal-Kunsill (KEE) Nru 2309/93 1 (Regolamenti tal-varjazzjonijiet), bil-għan prinċipali li jiġu simplifikati l-proċeduri amministrattivi.

1 ĠU L 159, 27.6.2003, p.24.

Proposta għal Direttiva- att li jemenda

Test propost mill-Kummissjoni

L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jiġu konformi ma' din id-Direttiva sa mhux aktar tard minn [ 12 -il xahar wara d-dħul fis-seħħ].

L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jiġu konformi ma' din id-Direttiva sa mhux aktar tard minn [ 24 -il xahar wara d-dħul fis-seħħ].

PROĊEDURA

Varjazzjonijiet għall-kundizzjonijiet tal-awtorizzazzjonijiet għat-tqegħid fis-suq ta' prodotti mediċinali

Data meta ġiet ippreżentata lill-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Opinjoni mhux mogħtija

Data tad-deċiżjoni

Data tal-ħatra

Eżami fil-kumitat

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skont l-Artikolu 178(2)) preżenti għall-votazzjoni finali


skond ir-Regola 108 tar-Regoli ta' Proċedura

f'isem il- Kumitat għas-Suq Intern u l-Ħarsien tal-Konsumatur

lill- Kummissjoni

Suġġett: Aspetti ta' falsifikar u l-ħarsien tal-konsumatur

Il-falsifikar u l-ikkupjar illegali ż viluppaw b ' rata dejjem ti ż died f ' dawn l-a ħħ ar snin.

Fl-2007, id-dwana rre ġ istrat 43,000 ka ż ta ' o ġġ etti foloz maqbuda fil-fruntiera esterna tal-UE, imqabbla ma' 37,000 fl-2006, ż ieda ta ' kwa ż i 17%.

Il-falsifikar qed ji ż died fl-imitazzjoni ta ' medi ċ ini, kosmeti ċ i, ġ ugarelli, tag ħ mir elettroniku u fi prodotti tal-ikel mhux ġ enwini.

Barra I- ħ sara ekonomika serja lin-negozju fis-suq intern, dawn il-prodotti jistg ħ u jag ħ mlu ħ sara kbira lill-konsumaturi.

Il-Parlament g ħ alhekk jistaqsi lill-Kummissjoni:

X'azzjoni tista' tieħu l-Kummissjoni biex ittejjeb l-istruttura amministrattiva tax-xogħol tal-Kummissjoni f'dan il-qasam?

Il-Kummissjoni se twaqqaf unità interna ta' koordinazzjoni sabiex tgħaqqad il-gruppi relevanti tad-DGs u tiżviluppa programm ta' azzjoni konġunta?

Tista' l-Kummissjoni tagħti statistiċi dwar kemm nies sofrew dannu minħabba s-suq ta' oġġetti falsifikati (speċjalment b'relazzjoni mas-saħħa u s-sigurtà)?

Jidhrilha l-Kummissjoni li l-ġbir tad-dejta b'relazzjoni mal-ħsara lill-konsumatur huwa adegwat?

Tista' titjieb is-sistema RAPEX biex tipprovdi informazzjoni essenzjali dwar il-ħsara li ssir lill-konsumatur bħala riżultat ta' prodotti ffalsifikati?

X'passi se tieħu l-Kummissjoni biex tiżgura l-fiduċja u l-kunfidenza tal-konsumaturi fil-prodotti għall-bejgħ fis-suq intern?

X'miżuri oħra se jittieħdu mill-Kummissjoni biex ikun hemm infurzar aktar qawwi u kontrolli (tad-dwana) ġewwa u barra l-Ewropa?

X'azzjoni se tieħu l-Kummissjoni biex tinforma lill-konsumaturi dwar it-tehdid għas-saħħa u s-sigurtà tagħhom minn oġġetti ffalsifikati?

Il-Kummissjoni kif se tinvolvi lill-Istati Membri f'azzjoni bħal din?

Il-Kummissjoni tappoġġja l-idea li jinħoloq osservatorju tal-UE għal oġġetti foloz u kkupjati?


MOZZJONI GĦAL RIŻOLUZZJONI KONĠUNTA

imressqa skond l-Artikolu 103(4) tar-Regoli ta' Proċedura minn

li tieħu post il-mozzjonijiet għal riżoluzzjoni mressqa mill-gruppi li ġejjin:

Riżoluzzjoni tal-Parlament Ewropew dwar il-qagħda fil-Belarus wara l-elezzjonijiet parlamentari tat-28 ta' Settembru 2008

Il-Parlament Ewropew ,

wara li kkunsidra r-riżoluzzjonijiet preċedenti tiegħu dwar il-qagħda fil-Belarus, b'mod partikolari dik tat-22 ta' Mejju 2008,

wara li kkunsidra d-dikjarazzjoni tal-Kummissjoni tal-21 ta' Novembru 2006 dwar ir-rieda tal-Unjoni Ewropea li iġġedded ir-relazzjoni tagħha mal-Belarus u mal-poplu tiegħu fi ħdan il-qafas tal-Politika Ewropea tal-Viċinanzi (ENP),

wara li kkunsidra d-Dikjarazzjoni tal-Presidenza f'isem l-UE dwar il-ħelsien ta' Sergei Parsyukevich u Andrei Kim,

wara li kkunsidra l-konklużjonijiet tal-Kunsill tal-15 ta' Settembru 2008 dwar il-Belarus,

wara li kkunsidra s-sejbiet preliminari, tad-29 ta' Settembru 2008, tal-missjoni tal-OSCE għall-osservazzjoni tal-elezzjoni fil-Belarus,

wara li kkunsidra l-istqarrija tal-Presidenza tal-Kunsill tal-Unjoni Ewropea dwar l-elezzjonijiet parlamentari tat-30 ta' Settembru fil-Belarus,

wara li kkunsidra l-Artikolu 103(4) tar-Regoli ta' Proċedura tiegħu,

billi, wara li l-awtoritajiet tal-Belarus ħelsu lill-priġunieri politiċi Alyaksandr Kazulin, Sergei Parsyukevich u Andrei Kim bejn is-16 u l-20 ta' Awwissu 2008, l-ebda priġunier politiku ieħor rikonoxxut fuq livell internazzjonali m'għadu jinsab il-ħabs fil-Belarus,

billi l-ħelsien tal-priġunieri politiċi ġie rikonoxxut mill-UE bħala pass sinifikanti lejn l-adozzjoni min-naħa tal-Belarus tal-valuri fundamentali demokratiċi, tar-rispett lejn id-drittijiet tal-bniedem u tal-istat tad-dritt, u din kienet waħda mill-kundizzjonijiet għar-reviżjoni tal-miżuri restrittivi li bħalissa qegħdin jorbtu lil xi personalitajiet politiċi ewlenin fil-Belarus u biex ir-relazzjonijiet mal-Belarus jerġgħu jitwaqqfu mill-ġdid,

billi fl-10 ta' Lulju l-President Lukashenko kien talab pubblikament biex l-elezzjonijiet jitmexxew b'mod miftuħ u demokratiku, u dan tennieh meta deher fuq it-televiżjoni nhar id-29 ta' Awwissu, filwaqt li wiegħed li l-elezzjonijiet ikunu bla preċedent mil-lat tal-ġustizzja,

billi l-UE ħarset lejn il-kondotta demokratika u l-aspett pluralistiku tal-elezzjonijiet parlamentari tat-28 ta' Settembru bħala opportunità oħra għall-Belarus biex juri jekk jirrispettax il-valuri demokratiċi u l-istandards Ewropej,

billi f'dan il-kuntest l-UE laqgħet b'sodisfazzjon l-użu ta' osservaturi tal-OSCE/ODIHR, saħqet fuq l-importanza ta' garanzija li dawn l-osservaturi jkollhom aċċess għall-fażijiet kollha tal-proċess eletttorali, fosthom l-għadd tal-voti, u u enfasizza b'mod partikulari l-importanza tal-garanzija tad-drittijiet tal-oppożizzjoni rigward id-dritt għall-kandidatura u għall-aċċess għall-kummissjonijiet tal-monitoraġġ elottorali u l-midja,

billi, kieku li l-elezzjoni tmexxiet bla intoppi, l-UE kienet lesta li tibda reviżjoni tal-miżuri restrittivi kontra l-mexxejja tal-Belarus, u li tieħu passi pożittivi u konkreti li jwasslu biex bil-mod jiġu stabbiliti mill-ġdid ir-relazzjonijiet mal-Belarus,

billi ma ngħata ebda widen għat-talba tal-Forzi Demokratiċi Magħqudin (UDF) biex il-gvern ikun involut fi djalogu miftuħ dwar il-proċess elettorali; billi l-kandidati tal-oppożizzjoni wrew tħassib dwar il-ġustizzja tal-proċess elettorali, waqt li rreferew għan-nuqqas ta' fiduċja tagħhom fil-proċess ta' votazzjoni u fit-tmexxija mistennija tal-għadd tal-voti,

billi l-Missjoni ta' Osservazzjoni tal-elezzjoni tal-OSCE ddikjarat fil-konklużjonijiet preliminari tagħha li għalkemm kien hemm xi titjib żgħir, l-elezzjonijiet tat-28 ta' Settembru, li saru f'ambjent ikkontrollat b'mod strett b'kampanja li bil-ħniena nħasset u kienu kkaratterizzati b'nuqqas ta' trasparenza fl-għadd tal-voti u fil-ġbir tar-riżultati mill-postijiet tal-votazzjoni differenti, fl-aħħar mill-aħħar ma laħqux l-istandards demokratiċi rikonoxxuti fuq livell internazzjonali,

billi l-oppożizzjoni, li ma rebħet l-ebda wieħed mill-110 siġġijiet, għarfet l-elezzjonijiet bħala farsa, u esprimiet il-biża' li kien intemm il-perjodu ta' "namur" bejn il-President Lukashenko u d-demokrazija u stiednet lill-UE u lill-Istati Uniti biex ma jirrikonoxxux ir-riżultati tal-elezzjoni,

billi Lidiya Yarmoshyna, kap tal-Kummissjoni Elettorali Ċentrali tal-Belarus, iddikjarat li l-elezzjonijiet li saru kienu 'ħielsa u ġusti',

billi madwar 800 partitarju tal-oppożizzjoni protestaw f'Minsk tard dakinhar tal-elezzjoni,

Jesprimi s-sodisfazzjon tiegħu li l-priġunieri politiċi Alyaksandr Kazulin, Sergei Parsyukevich u Andrei Kim kienu nħelsu; jistenna, madankollu, li huma għandhom igawdu mid-drittijiet ċivili kollha ggarantiti liċ-ċittadini kollha tal-Belarus mill-Kostituzzjoni tar-Repubblika tal-Belarus;

Jiddispjaċih li l-progress sinifikanti fl-iżvilupp demokratiku fil-Belarus, li l-UE kienet ittamat li jkun hemm, fl-interess tal-poplu tal-Belarus, ma seħħx, u li, minkejja xi titjib żgħir, l-elezzjonijiet parlamentari tat-28 ta' Settembru fil-Belarus fl-aħħar mill-aħħar ma laħqux l-istandards internazzjonali;

Jemmen li l-parlament li ġie elett fil-Belarus huwa ta' leġittimità demokratika dubjuża;

Jinsab imħasseb li d-dimostrazzjoni li organizzat l-oppożizzjoni fit-28 ta' Settembru f'Minsk ġie deskritt bħala vjolazzjoni serja tal-ordni pubbliku mill-Ministeru ghall-Intern, u huwa mħasseb ukoll dwar rapporti li taghrif dwar id-dimostrazzjoni kien se jiġi arkivjat fl-Uffiċċju tal-Prosekutur Ġenerali għal evalwazzjoni legali; jistieden lill-awtoritajiet tal-Belarus biex jirrispettaw id-drittijiet fundamentali tal-libertà ta' assemblea u ta' espressjoni, kif definit fil-kostituzzjoni tal-Belarus;

Jinnota li, filwaqt li l-Unjoni Ewropea nnotat il-ħelsien riċenti ta' diversi attivisti demokratiċi tal-oppożizzjoni u ttamat li jkun hemm titjib fl-organizzazzjoni tal-elezzjonijiet, in-nuqqas persistenti tal-organizzazzjoni ta' elezzjonijiet ħielsa u ġusti se jkun pass ieħor lura għall-Belarus u se jkompli jkun ta' sfida serja għar-rabtiet bejn il-Belarus u l-Unjoni Ewropea;

Jistieden lill-Gvern tal-Belarus sabiex jikkonferma d-dikjarazzjonijiet tiegħu li huwa lest li jtejjeb il-koperazzjoni mal-UE u li joħloq kundizzjonijiet li jiffavorixxu aktar il-bidu ta' taħditiet bejn l-UE u l-Belarus;

Jistieden, f'dan il-kuntest, lill-Gvern tal-Belarus biex jersaq lejn elezzjonijiet futuri li jkunu ġenwinament demokratiċi skont l-istandards demokratiċi internazzjonali billi jagħmel ċertu tibdiliet fil-liġi u l-prattika elettorali, bħal:

(a) il-ħolqien ta' kundizzjonijiet u opportunitajiet ġusti għall-kandidati kollha biex dawn imexxu kampanja elettorali ġenwina;

(b) il-garanzija li l-partiti kollha li jieħdu sehem fl-elezzjonijiet ikunu rappreżentati fil-livelli kollha tal-kummissjoni elettorali, b'mod partikulari fil-livell lokali tal-kummissjoni;

(c) il-garanzija li l-voti mitfugħa ma jħallu l-eda dubju dwar xi possibilità ta' frodi f'dan ir-rigward;

(d) l-abolizzjoni tal-proċeduri tal-votazzjoni bikrija jew, għall-inqas, il-garanzija li l-voti mitfugħa bikri jkunu suġġetti għal proċedura separata minn dik tal-voti mitfugħa b'mod normali u li r-riżultati tal-votazjoni bikrija jiddaħħlu b'mod separat fil-protokolli elettorali;

Iħeġġeġ lill-Gvern tal-Belarus biex jirrispetta d-drittijiet tal-bniedem billi:

(a) jagħmel it-tibdil meħtieġ fil-Kodiċi Kriminali tal-Belarus billi jneħħi l-Artikoli 193, 367, 368 u 369-1, li wħud minnhom, b'mod partikulari l-Artikolu 193, huma kkwotati minn Amnety international u li huma użati ta' sikwit bħal mezz ta' ripressjoni;

(b) jieqaf mit-theddid bil-prosekuzzjoni kriminali, inkluż għal min ma jagħmilx is-servizz militari fil-Belarus, għal dawk l-istudenti li jkunu tkeċċew mill-universitajiet għall-pożizzjoni ċivili li jkunu ħadu u li jkunu mġiegħla jkomplu bl-istudji tagħhom barra l-pajjiż;

(c) ineħħi l-ostakli kollha li ma jħallux li ssir ir-reġistrazzjoni xierqa tal-NGOs fil-Belarus;

(d) itejjeb it-trattament tal-minoritajiet nazzjonali u r-rispett lejhom, inklużi r-rikonoxximent tal-korp elett b'mod leġittimu tal-Unjoni tal-Pollakki mmexxija minn Angelika Borys, tal-kultura, tal-knejjes, tas-sistema edukattiva u tal-wirt storiku u materjali;

sabiex jintemm l-iżolament tal-pajjiż milll-bqija tal-Ewropa impost minnu stess u sabiex ir-relazzjonijiet bejn l-UE u l-Belarus jitjiebu b'mod sinifikanti;

Ifakkar li fil-21 ta' Novembru 2006 l-Unjoni Ewropea ddikjarat li hi lesta li ġġedded ir-relazzjoni tagħha mal-Belarus u l-poplu tiegħu fi ħdan il-qafas tal-Politika Ewropea tal-Viċinat hekk kif il-Gvern tal-Belarus juri rispett għall-valuri demokratiċi u għad-drittijiet bażiċi tal-poplu tal-Belarus;

Jitlob lill-Kunsill u lill-Kummissjoni biex ikomplu d-djalogu mal-Belarus u biex joħolqu politika fir-rigward tal-Belarus, suġġetti għal kundizzjonalità strettament pożittiva b'approċċ ta' pass wara pass gradwali, mgħammra b'benchmarks, skedi, klawżola ta' reviżjoni u riżorsi finanzjarji adegwati;

Jitlob lill-Kunsill u lill-Kummissjoni biex iqisu reviżjoni selettiva u s-sospensjoni possibbli ta' miżuri restrittivi eżistenti, bil-għan li jinħolqu vantaġġi għaċ-ċittadini normali u jitħeġġeġ l-iżvilupp ta' soċjetà ħielsa;

Jistieden lill-Kunsill u lill-Kummissjoni biex ma jneħħux il-projbizzjoni tal-viża għal dawk li huma mdaħħlin fil-ksur tal-istandards demokratiċi elettorali u d-driittijiet tal-bniedem; jitlob biex tiġi kkunsidrata sospensjoni parzjali ta' sitt xhur ta' din is-sanzjoni għal uffiċjali oħra, sakemm waqt dak il-perjodu tkun emedata l-liġi restrittiva dwar il-midja li kienet adottata fi tmiem Ġunju 2008 qabel ma tkun implimentata bis-sħiħ;

Jistieden lill-Kunsill u lill-Kummissjoni biex jieħdu passi ulterjuri lejn il-faċilitazzjoni u l-liberalizzazzjoni tal-proċeduri tal-viżi għaċ-ċittadini tal-Belarus, peress li azzjoni ta' dan it-tip hija kruċjali biex jitwettaq l-għan ewlieni tal-politika tal-UE lejn il-Belarus, jiġifieri li jiġu faċilitati u intensifikati l-kuntatti bejn il-popli u biex il-pajjiż jiġi demokratizzat; iħeġġiġhom, f'dan il-kuntest, biex jikkunsidraw il-firxa ta' possibilitajiet li titnaqqas l-ispiża tal-viżi għaċ-ċittadini tal-Belarus li jkunu deħlin fiż-żona ta' Schengen, li huwa l-unika mod kif jiġi evitat li l-Belarus u ċ-ċittadini tiegħu jsiru dejjem aktar iżolati; jitlob lill-awtoritajiet tal-Belarus biex itemmu l-prattika tagħhom li joħorġu viżi liċ-ċittadini tagħhom biex joħorġu, b'mod partikolari tfal u studenti;

Jistieden lill-Kunsill u lill-Kummissjoni biex jikkunsidraw l-applikazzjoni selettiva tal-ENP u l-istrumenti tad-Drittijiet tal-Bniedem u tad-Demokrazija għall-Belarus billi jingħata aktar appoġġ lis-soċjetà ċivili tal-Belarus u, b'mod partikolari, biex tiżdied l-għajnuna finanzjarja lill-midja indipendenti, lill-NGOs u lill-istudenti tal-Belarus li jistudjaw barra l-pajjiż; jilqa' b'sodisfazzjon l-appoġġ finanzjarju mogħti mill-Kummissjoni lill-Università tal-Istudji Umanistiċi Ewropej tal-Belarus li tinsab f'eżilju f'Vilnius (il-Litwanja); jitlob lill-Kunsill u lill-Kummissjoni biex jitolbu lill-gvern tal-Belarus jagħti sinjal ta' volontà tajba u ta' tibdil pożittiv billi jippermetti li l-Università tal-Istudji Umanistiċi Ewropej li tinsab f'eżilju f'Vilnius tirritorna b'mod legali fil-Belarus u terġa' tistabbilixxi ruħha f'kundizzjonijiet adegwati għall-iżvilupp futur tagħha f'Minsk; Jistieden lill-Kunsill u lill-Kummissjoni sabiex jagħtu appoġġ finanzjarju lis-stazzjon televiżiv indipendenti tal-Belarus Belsat;

Jitlob lill-Kunsill u lill-Kummissjoni biex iqisu miżuri ħalli jtejbu l-ambjent tan-negozju, il-kummerċ, l-investiment, l-infrastuttura tal-enerġija u tat-trasport u l-kooperazzjoni bejn il-fruntieri bejn l-UE u l-Belarus, sabiex ikun hemm kontribut għall-benesseri u l-prosperità taċ-ċittadini tal-Belarus, kif ukoll għall-abilità tagħhom li, f'dan il-kuntest, jikkomunikaw mal-UE u jivvjaġġaw b'mod ħieles lejn l-UE;

Jisgħobbih għad-deċiżjoni tal-awtoritajiet tal-Belarus li ripetutament jiċħdu viżi ta' dħul lill-Membri tal-Parlament Ewropew u l-parlamentari nazzjonali f'dawn l-aħħar ftit snin; jitlob lill-awtoritajiet tal-Belarus biex ma joħolqux iktar xkiel li jżommu lid-delegazzjonijiet tal-Parlament Ewropew, li jaħdmu favur ir-relazzjonijet mal-Belarus, milli jżuru l-pajjiż;

Jilqa' r-rieda tan-nazzjon tal-Belarus biex jipproteġi l-indipendenza u l-integrità territorjali tal-pajjiż tiegħu;

Jilqa' l-approċċ li ħadu s'issa l-awtoritajiet tal-Belarus, minkejja l-pressjoni enormi, biex ma jirrikonoxxux l-indipendenza unilaterali ddikjarata mill-Ossetja t'Isfel u mill-Abkażja;

Jinkundanna l-fatt li l-Belarus huwa l-uniku pajjiż fl-Ewropa li għad għandu l-piena tal-mewt, li tmur kontra l-valuri Ewropej;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-parlamenti u l-gvernijiet tal-Istati Membri, lis-Segretarju Ġenerali tan-Nazzjonijiet Uniti, lill-Assembleji Parlamentari tal-OSCE u l-Kunsill tal-Ewropea, lis-Segretarjat tas-CIS u lill-awtoritajiet tal-Belarus.


MOZZJONI GĦAL RIŻOLUZZJONI KONĠUNTA

imressqa skond l-Artikolu 103(4) tar-Regoli ta' Proċedura minn

– Erika Mann, f'isem il-Grupp PSE

li tieħu post il-mozzjonijiet għal riżoluzzjoni mressqa mill-gruppi li ġejjin:

Riżoluzzjoni tal-Parlament Ewropew dwar is-sospensjoni tar-Rawnd ta' Doha tad-WTO u l-futur tal-Aġenda ta' Doha dwar l-Iżvilupp

Il-Parlament Ewropew ,

wara li kkunsidra d-Dikjarazzjoni Ministerjali ta' Doha tal-Organizzazzjoni Dinjija tal-Kummerċ (WTO) tal-14 ta' Novembru 2001,

wara li kkunsidra r-riżoluzzjonijiet preċedenti tiegħu rigward l-Aġenda ta' Doha għall-Iżvilupp (DDA),

wara li kkunsidra d-Dokument Finali tas-Sessjoni Annwali 2008 tal-Konferenza Parlamentari dwar id-WTO, adottat b'kunsens fit-12 ta' Settembru 2008 f'Ġinevra,

wara li kkunsidra l-Artikolu 103(4) tar-Regoli ta' Proċedura tiegħu,

billi t-taħditiet ministerjali tad-WTO maħsuba biex jikkonkludu r-Rawnd ta' Doha daħlu f'fażi li ma setgħux jitkomplew fl-aħħar ta' Lulju tal-2008,

billi n-negozjati waqfu f'Ġinevra f'Lulju tal-2008; billi nkiseb xi progress fuq ċerti kwistjonijiet, filwaqt li kwistjonijiet importanti oħra għall-konklużjoni ta' modalitajiet sħaħ ma ġewx indirizzati fil-ftehima ta' qafas,

billi l-interessi tal-pajjiżi li qed jiżviluppaw, u b'mod partikulari l-pajjiżi l-inqas żviluppati, kif ukoll l-impenn tal-membri kollha tad-WTO għar-'Rawnd ta' Żvilupp', għandhom jinżammu fil-qalba tan-negozjati,

billi n-nuqqas li jiġi finalizzat ir-Rawnd ta' Doha jwassal għal żieda fl-inċertezza tal-ekonomija globali preżenti u jista' jipperikola l-kredibilità tas-sistema tal-kummerċ multilaterali u dan imbagħad iwassal għal qabża favur ftehimiet kummerċjali bilaterali u reġjonali,

Huwa serjament iddiżappuntat u mħasseb bil-fatt li t-taħdidiet ministerjali tad-WTO f'Lulju li għadda waslu f'punt li ma setgħux jitkomplew;

Itenni l-impenn sħiħ tiegħu għall-istrateġija multilaterali għall-politika kummerċjali u sabiex id-WTO tkun tista' tiggarantixxi riżultat komprensiv, ambizzjuż u bbilanċjat għall-kummerċ internazzjonali b'rispett sħiħ għall-Għanijiet tal-Millenju għall-Iżvilupp;

Huwa konvint li fil-kuntest preżenti, ikkaratterizzat bi kriżi ekonomika u finanzjarja, konklużjoni pożittiva tar-Rawnd ta' Doha tista' tkun fattur li jwassal għal stabilità;

Jemmen li jiġri x'jiġri fil-kuntest tal-progress tad-DDA, id-WTO, flimkien mal-organizzazzjonijiet internazzjonali l-oħra, għandha bżonn tindirizza, b'mod konsistenti u urġenti, l-isfidi globali l-ġodda li fihom il-kummerċ għandu parti importanti, bħas-sigurtà tal-ikel, l-enerġija, l-għajnuna għall-kummerċ u l-bidla fil-klima;

Huwa konxju bis-sħiħ dwar id-diffikultajiet ta' Impenn Uniku; jilqa' b'sodisfazzjon il-progress li sar sa issa matul in-negozjati, liema progress għandu jipprovdi bażi importanti u kkonsolidata għal-laqgħa li jmiss sabiex jitkompla r-Rawnd ta' Doha u sabiex jinkiseb riżultat ta' suċċess;

jistieden lill-UE u lill-Istati Uniti tal-Amerka, kif ukoll lill-G20 bħala parteċipanti ekonomiċi ġodda importanti, biex jerfgħu r-responsabbiltajiet tagħhom fin-negozjati attwali, biex jirrispettaw bis-sħiħ l-ispirtu tar-Rawnd ta' Żvilupp u biex jagħmlu kull sforz biex jilħqu ftehim kemm jista' jkun malajr; għal darb'oħra jenfasizza l-importanza tad-divrenzjar bejn il-pajjiżi li qed jiżviluppaw u l-pajjiżi emerġenti;

Jistieden lill-Indja u lill-Istati Uniti tal-Amerka biex isibu soluzzjoni politika għall-kwistjoni dwar il-kundizzjonijiet għall-applikazzjoni ta' Mekkaniżmi ta' Salvagwardja Speċjali (SSM) biex jiġi żgurat bilanċ ġust bejn il-kummerċ u t-tħassib tas-sigurtà tal-ikel, sabiex tkun tista' ssir kontinwazzjoni tan-negozjati tad-DDA f'Ġinevra dwar il-kwistjonijiet l-oħra pendenti;

Jitlob lill-pajjiżi żviluppati u dawk li qed jiżviluppaw aktar avvanzati biex isegwu l-inizjattiva Kollox barra l-Armi tal-UE, li toffri aċċess għas-suq mingħajr l-ebda dazju u mingħajr l-ebda kwota għall-LCDs;' jenfasizza wkoll l-importanza tal-Għajnuna għall-Kummerċ;

Jemmen li l-bżonnijiet tal-pajjiżi li qed jiżviluppaw u speċjalment ta' dawk l-inqas żviluppati għandhom jingħataw prijorità fin-negozjati tad-DDA, filwaqt li l-iżvilupp ikun fil-quċċata tal-kunsiderazzjonijiet kollha;

Jemmen li d-diffikultajiet tad-DDA jenfasizzaw il-bżonn, ladarba r-Rawnd jintemm, biex tkun indirizzata b'urġenza l-kwistjoni tar-riforma tad-WTO sabiex tkun aktar effettiva u trasparenti u biex titjieb il-leġittimità demokratika, ir-responsabilità, it-trasparenza l-inklussività u l-integrità tagħha fl-istruttura usa' tal-governanza globali; jemmen li l-parlamentari għandhom jeżerċitaw skrutinju saħansitra aktar rigoruż u effettiv fil-qasam tal-kummerċ internazzjonali;

Itenni l-bżonn ta' għajnuna teknika mmirata u l-bini tal-kapaċità biex il-pajjiżi li qed jiżviluppaw ikunu megħjuna jinvolvu ruħhom effettivament fid-DDA;

Jistieden lill-Kummissjoni Ewropea u lill-Kunsill biex jistabbilixxu ftehima fl-ispirtu tat-Trattat ta' Liżbona sabiex tiġi żgurata l-parteċipazzjoni sħiħa tal-Parlament Ewropew fin-negozjati internazzjonali tal-UE;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-gvernijiet u lill-parlamenti tal-Istati Membri u lid-Direttur Ġenerali tad-WTO.